Info Penting! 20 Perkara Tentang Kanak-Kanak Disleksia. Salah Satunya Mempunyai Tahap Kepintaran Tinggi

Disleksia bukannya satu penyakit, tetapi merupakan salah satu gangguan dalam pembelajaran yang biasanya dialami oleh kanak-kanak. Lazimnya, masalah pembelajaran yang dihadapi adalah seperti membaca, menulis, mengeja, dan kemahiran mengira.

DISLEKSIA merupakan satu perkataan yang amat dibimbangi oleh kebanyakan ibu bapa apabila dikaitkan dengan anak. Mereka mengetahui bahawa anak mereka akan menghadapi kesukaran-kesukaran sepanjang persekolahan dan dalam kehidupan. Tiada ubat yang boleh ‘menyembuhkan’ disleksia kerana ia bukan suatu penyakit. Neurobiologi otak disleksia kekal sepanjang hayat, sama seperti ADHD dan autisme.

Berikut adalah 20 Perkara Tentang Kanak-Kanak/Individu Disleksia:

1. CARA MEREKA MEMBACA BERBEZA
Cara otak disleksia memahami bahasa tidak sama seperti otak normal. Otak kita perlu menterjemah simbol-simbol yang dilihat di dalam buku (contoh) kepada bunyi. Kemudian, bunyi-bunyi tersebut digabungkan menjadi perkataan-perkataan yang mempunyai makna. Bahagian-bahagian otak disleksia yang terlibat dalam proses tersebut tidak berkembang sepenuhnya. Jadi, bahagian-bahagian otak yang lain perlu digunakan untuk membantu proses tersebut. Program pembacaan khas yang berdasarkan kajian dan melibatkan sensori serta buku-buku audio boleh membantu meningkatkan keupayaan membaca kanak-kanak disleksia.

2. LEBIH BANYAK MEMBACA TIDAK DAPAT MENGATASI DISLEKSIA
Mereka yang tidak faham tentang disleksia (termasuk sesetengah guru) berpendapat sekiranya ibu bapa lebih banyak membaca kepada anak-anak dan sekiranya kanak-kanak dipaksa membaca lebih banyak di awal usia, disleksia akan dapat diatasi. Tetapi hakikatnya ialah ia tidak membantu kanak-kanak disleksia untuk membaca dengan lebih baik walaupun aktiviti pembacaan tersebut mempunyai banyak kelebihan (contohnya dapat meningkatkan pengetahuan, pendedahan, rangsangan imaginasi). Memaksa mereka untuk lebih banyak membaca secara tradisional hanya menimbulkan kekecewaan, perasaan marah dan isu tingkah laku. Paksaan sedemikian sama seperti memaksa individu dewasa pergi ke tempat kerja setiap hari tetapi tidak dapat melaksanakan tugasan kerana tidak pernah diberi latihan kemahiran untuk melaksanakan tugasan tersebut. Berapa lamakah individu tersebut mampu bertahan?

3. MEREKA BUKAN PEMALAS
Kanak-kanak disleksia yang tidak didiagnos selalu dilabel sebagai pemalas di sekolah dan di rumah. Walaubagaimanapun, adalah diingatkan bahawa:
• Mereka mungkin tidak mendengar keseluruhan arahan-arahan yang diberi dalam satu masa yang sama. Semasa arahan kedua dan ketiga diberikan, otak mereka masih lagi memproses arahan yang pertama.
• Di sekolah, semasa aktiviti pembacaan di dalam kelas, mereka masih menyahkod ayat pertama sedangkan rakan-rakan yang lain telah sampai ke ayat yang ke-5 atau ke-6.
• Mereka mengambil masa yang lebih lama untuk menyiapkan latihan dan ujian. Motivasi dan tumpuan mereka dalam menyiapkan sesuatu tugasan terganggu apabila keletihan (otak). Mereka perlukan masa-masa rehat.

4. MEREKA MEMERLUKAN TUNJUK AJAR KHAS (TUTORING)
Sekiranya kanak-kanak disleksia mendapat tunjuk ajar khas yang efektif dan berterusan, otak mereka akan mengalami perubahan (dipanggil “neuroplasticity”) dan laluan-laluan saraf otak akan berhubung semula (“rewires”) bagi meningkatkan kemahiran membaca. Tunjuk ajar dalam membaca, menulis dan menjawab ujian mesti diteruskan bagi membantu murid/pelajar disleksia menghadapi penulisan esei/karangan, kerja kursus dan ujian/peperiksaan seragam. Dengan bantuan dan kepakaran seseorang tutor, murid/pelajar disleksia boleh menjawab sebarang soalan peperiksaan dengan baik.

5. MEREKA TIDAK ‘MELIHAT’ DUNIA INI SECARA TERBALIK
Ya, kanak-kanak disleksia kerap menulis huruf dan perkataan terbalik, tetapi itu adalah disebabkan perkataan dan huruf yang dicetak/dipaparkan kelihatan berbeza kepada mereka. Individu disleksia biasanya melihat sesuatu perkara secara holistik (menyeluruh), berbanding secara terperinci. Mereka juga mempunyai kebolehan melihat apa yang ‘tidak kena’ pada tempatnya. Carol Grieder, ahli biologi molekul yang mempunyai disleksia memenangi Nobel Prize dalam bidang perubatan pada tahun 2009 kerana beliau menemui sesuatu yang sepatutnya tiada dalam molekul DNA semasa meneliti menerusi mikroskop. Apa yang beliau temui ialah enzim yang baru dan amat penting dalam kajian kanser dan penuaan. Dalam kes ini, otak disleksia beliau merupakan ‘hadiah’ yang indah kepada dunia.

6. MEREKA MEMERLUKAN “BACAAN PENDENGARAN/AUDIO”
Terma ini biasa digunakan oleh aktivis disleksia yang merujuk kepada buku audio. Kebaikan yang ketara melalui penggunaan buku audio ialah murid/pelajar disleksia dapat menyaingi rakan-rakan sekelas dalam memahami keseluruhan isi kandungan sesebuah buku. Mereka juga boleh membuat kajian dan ulasan buku. Kebaikan yang lain ialah dapat meningkatkan perbendaharaan kata dan kebolehan ‘mendengar’ tatabahasa yang bagus.

7. MEREKA MEMERLUKAN AKOMODASI DI SEKOLAH
Antara kemudahan-kemudahan yang sangat membantu ialah tambahan masa untuk menyiapkan tugasan dan semasa menduduki ujian/peperiksaan, pengubahsuaian tugasan yang mengikut kemampuan mereka dan khidmat pembaca soalan (atau yang terbaik ialah ujian/peperiksaan secara lisan).

8. MEREKA BOLEH TIDAK TERURUS
Kegagalan individu disleksia untuk menumpukan perhatian secara terperinci telah menyebabkan ketidak terurus di sekolah dan rumah. Bilik mereka di rumah mungkin sangat berselerak dan membersihkannya adalah agak mencabar. Semasa usia kanak-kanak, ibu bapa boleh mendidik mereka mengemas bilik dengan menunjukkan langkah demi langkah. Apabila meningkat usia, mereka biasanya menghadapi kesulitan dalam menyusun dan mengurus masa. Mereka mungkin memerlukan alat bantuan seperti penggera masa di telefon bimbit, carta/jadual bergambar dan sebagainya.

9. MEREKA RASA TIDAK PANDAI
Kanak-kanak disleksia menyedari bahawa rakan-rakan sekelas mereka dapat membaca dengan lebih baik, dapat menyiapkan tugasan dalam masa yang ditetapkan dan tak mengambil masa yang panjang untuk mempelajari sesuatu perkara. Lama-kelamaan, ini akan memberi kesan negatif kepada keyakinan diri dan menyebabkan mereka menarik diri atau menjadi pasif. Para guru perlu memanfaatkan kekuatan dan minat mereka, serta menonjolkan mereka di dalam kelas. Ibu bapa pula hendaklah mempromosikan kekuatan dan bakat anak mereka dengan aktiviti-aktiviti luar selain akademik. Bidang seni, muzik, sukan, rekacipta, binaan dan sains adalah kekuatan tipikal bagi individu disleksia. Memperoleh kejayaan dan penghargaan/pengiktirafan terhadap kejayaan yang dicapai adalah sangat penting bagi kebahagiaan dan produktiviti individu disleksia.

10. MEREKA PERLU BERSOSIAL
Apabila perasaan negatif menguasai diri, mereka akan mula berhenti melibatkan diri dalam aktiviti sosial atau mencari rakan baru. Adalah amat penting ibu bapa kepada kanak-kanak disleksia mengambil langkah yang proaktif terhadap sosialisasi. Ini termasuklah menyertai kumpulan sokongan atau kelab tertentu, di mana terdapat banyak peluang untuk mereka terlibat dalam aktiviti-aktiviti tertentu, atau menyertai aktiviti bersukan. Mereka yang lebih dewasa perlu digalakkan untuk terlibat dalam aktiviti-aktiviti yang dapat menyokong dan mengukuhkan kekuatan atau bakat mereka. Bagi remaja dewasa, membuat kerja “part-time” adalah sesuatu yang sangat bagus.

11. MEREKA BOLEH MEMPUNYAI TAHAP KEPINTARAN YANG TINGGI
Tidak salah para guru dan ibu bapa berkongsi berita-berita baik dengan kanak-kanak disleksia tentang IQ/kepintaran mereka. Para guru dan ibu bapa hendaklah sentiasa memberi inspirasi kepada mereka tentang kejayaan individu-individu disleksia seperti Thomas Edison, Alexander Graham Bell, Henry Ford, Jay Leno, Whoopi Goldberg, Tom Cruise, Muhammad Ali, Steve Jobs, Tommy Hilfiger, Picasso and Richard Branson. Pendek kata, tiada satu bidang pun yang individu disleksia tidak boleh berjaya.

12. MEREKA PERLUKAN TEKNOLOGI
Di negara-negara maju, terdapat banyak aplikasi dan perisian yang disyorkan oleh ahli-ahli professional dalam bidang psiko-pendidikan dan perubatan. Di antaranya ialah aplikasi yang dapat menukarkan teks kepada audio, program pemprosesan perkataan arahan-suara dan permainan yang membina kemahiran fonetik. Amatlah besar manfaatnya jika pihak KPM/sekolah dapat memahami keperluan & kepentingan teknologi-teknologi ini dan menyediakannya untuk membantu murid/kanak-kanak disleksia.

13. MEREKA KELETIHAN DENGAN BUTIRAN BACAAN YANG PADAT
Ini merujuk kepada bacaan dan helaian kerja matematik yang kelihatan ‘serabut’. Membesarkan cetakan/paparan dan menggunakan font yang sesuai sangat membantu murid disleksia dalam memproses maklumat yang dibaca. Mereka juga memerlukan masa rehat yang lebih kerap. Berbanding murid-murid normal yang boleh memberi tumpuan kepada aktiviti yang melibatkan pembacaan dan penulisan serta dapat menyiapkan tugasan dengan banyak dalam masa 20-30 minit, murid disleksia akan menyiapkan tugasan kurang daripada mereka dan perlukan rehat selepas 10 minit memberi tumpuan. Lebih daripada itu, mereka biasanya akan mengadu sakit kepala atau pening.

14. MEREKA MELIHAT PERKARA YANG ORANG LAIN TIDAK NAMPAK
Kanak-kanak disleksia akan menyatakan bahawa perkataan-perkataan di helaian yang dilihatnya bergerak-gerak, kelihatan terang dan gelap silih berganti atau kelihatan melompat-lompat. Mudah bagi kita berfikir bahawa mereka mereka-reka cerita tetapi sebenarnya tidak. Adalah penting untuk membenarkan apa yang mereka lihat itu memang ‘benar’ bagi mereka. (tanda sokongan/kebersamaan/empati/inklusi)

15. MEREKA MERUPAKAN “VISUAL THINKER”
Individu disleksia belajar melalui gambar dan pengalaman “hands-on”. Ini adalah salah satu sebab mengapa ramai individu disleksia dapat bekerja dengan baik dalam makmal sains. Mereka juga boleh mengingati dalam bentuk gambar. Sekiranya sesuatu konsep diterangkan secara visual, mereka akan mengingati paparan visual tersebut. Apa yang mereka baca kurang diingati, kecuali terdapat deria-deria lain yang terlibat semasa mereka membaca.

16. DERIA PENDENGARAN MEREKA LUAR BIASA
Barangkali disebabkan keupayaan mereka menggunakan mata dengan baik untuk belajar, deria pendengaran telah menjadi bertambah peka, sama seperti deria pendengaran orang yang buta. Walaubagaimanapun, mereka selalunya sukar untuk menapis semua bunyi di sekeliling mereka dan ini memberi kesan yang amat besar terhadap keupayaan mereka untuk memberi tumpuan. Penggunaan headphone semasa mereka sedang belajar dapat membantu mereka untuk fokus dengan lebih baik.

17. MEREKA TIDAK BOLEH DISAMAKAN ANTARA SATU SAMA LAIN
Kanak-kanak disleksia adalah individu-individu yang tersendiri. Kelemahan-kelemahan mereka datang dalam berbagai bentuk. Ada kanak-kanak disleksia yang menunjukkan simptom-simptom ADHD jenis inattentif atau lebih dikenali sebagai ADD, sedangkan kanak-kanak disleksia lain tiada. Ada yang sangat sukar meluahkan idea (fikiran) dalam bentuk kata-kata, manakala ada yang petah berkata-kata. Ada di antara mereka yang mempunyai keupayaan intelektual yang sederhana, namun ada pula yang sangat pintar atau “gifted”. Ada yang bertingkah laku keterlaluan, tetapi ada juga yang sangat pendiam. Oleh itu, adalah tidak adil untuk menganggap semua kanak-kanak disleksia/ADHD/autisme sama sahaja.

18. MEREKA TERTEKAN DENGAN KELEMAHAN MEREKA
Anda rasa tertekan dengan kelemahan mereka? Mereka lagi tertekan! Ibu bapa dan sesiapa yang bekerja dengan kanak-kanak disleksia harus mempunyai rasa empati. Cuba letakkan diri anda di tempat mereka dan melihat disleksia dari kaca mata mereka yang hidup dengannya. Kanak-kanak ini memerlukan sokongan dan dorongan, bukan kata-kata yang melemahkan/menjatuhkan semangat mereka.

19. OTAK DISLEKSIA KEKAL SEPANJANG HAYAT
Walaupun otak disleksia kekal sepanjang hayat, dengan intervensi tertentu dan toleransi yang baik daripada pihak guru, individu disleksia boleh membina kaedah/strategi tersendiri untuk mengurus kelemahan mereka, memperoleh kelulusan dalam bidang tertentu dan berjaya dalam kerjaya masing-masing.

20. MEREKA BOLEH MENAMBAH NILAI KEPADA SESEBUAH ORGANISASI
Disebabkan mereka cenderung menjadi kreatif dan merupakan “visual thinker”, mereka selalu dapat melihat jalan penyelesaian yang orang lain tidak dapat lihat. Dalam kes-kes sedemikian, mempunyai otak disleksia adalah satu kelebihan.

Kita semua mempunyai kekuatan, kelebihan, kelemahan dan kekurangan yang tersendiri. Kanak-kanak disleksia juga tidak terkecuali. Namun malangnya, proses pembelajaran kita sangat bergantung kepada pembacaan yang mana secara terang-terangan merupakan satu kelemahan kepada mereka. Di zaman teknologi yang progresif ini, segalanya berubah dengan pantas. Kita sudah sampai ke satu titik di mana kita boleh mempelbagaikan kaedah pembelajaran dan meraikan kelainan neurobiologi otak seperti disleksia.


Penat Sikit Jadi ‘Singa’. Ibu Tak Payah Perfect Sangat, Tak Ada Bos Tukang Cek Kerja Di Rumah!

Mak-mak ni bila dah banyak sangat benda nak buat kat rumah, tambah pula time tu anak pula menambah rasa apa yang anak buat jadi tak kena kat mata dia, mula lah berubah watak ‘menyinga’!

Tapi sedar tak, tak elok sebenarnya selalu marah @ baran ni. Takutnya kalau terlampau dek batas, anak akan takut dan menjauhi dari kita, paling buruknya nanti anak terikut-ikut perangai marah kita ni. Ngerinya!

MACAM MANA NAK ELAKKAN JADI IBU YANG BARAN?

Ramai sangat yang pm saya tanya pasal ‘Macam mana nak jadi ibu yang baik.’
‘Macam mana nak hilangkan baran?’
Dan seumpamanya.

Dear parents Dear mommies.
You don’t need to be perfect. Just be patient.

Untuk jadi penyabar, kalian perlu tahu kapasiti kesabaran yang kalian ada sebelum mula terbakar dan meletus.

You know yourself. Stop before you start to forget things, marah dengan perkara kecil dan lupa nak tengok diri sendiri kat cermin.

Husband-husband kena tengok. Kalau para isteri dah hilang manja dan makin menyinga, cepat-cepat isi tangki emosinya yang dah makin kering.

Peluk isteri, sikatkan rambutnya, urut badannya atau belanja makan aiskrim kegemaran. Tak pun cincin sebentuk atau kalau teruk sangat, belanja dia ‘me time’ 2 hari 3 malam di Damai Laut. 😆

Tapi sebenarnya kesudian untuk tadahkan telinga dengar membebel, atau sesi bersembang tenang antara laki-bini sepanjang malam pun, lebih mahal dan mendamaikan dari Damai Laut.

Yup, just simply being a therapist to her.

Jangan biar isteri terlalu nak jadi perfect. Sempurna itu bukan sifat manusia. Jangan cuba melawan fitrah. Nanti kita juga yang parah.

Isteri, kalau rasa haritu boleh melayan anak, tak larat memasak, senyum dan gantung kuali. Foodpanda kan ada!

Kita tak ada bos yang tukang cek kerja di rumah dah selesai ke belum. Tak ada timeline pun. Kalau tak larat, tinggallah dulu. Buang rasa runsing dengan ‘gunung Kinabalu’ yang makin tinggi setiap hari.

Belajar bertenang dengan diri bila nampak rumah sepah.

Saya faham perasaan tu. Kadang-kadang, lantai yang melekit, tapi kenapa sampai ke otak rasa berdenyut. Your floor doesn’t define your happiness… so relax.

Jangan setiap masa nak rumah perfect, sampai anak nak main pon kita tak bagi. Rasa runsing je, cepat-cepat pejam mata dan bayangkan otak-otak anak sedang pesat berkembang waktu mereka sedang bermain.

Agak-agak lagi 30 minit suami balik, barulah pulun kemas dengan anak-anak. Kalau tak, nampak anak nak menyepah sikit, dada dah rasa kena cengkam.

Tapi kalau ada hari yang ada extra motivasi, & doing house chores make you happy, teruskan usaha buat rumah berkilat.
.
.
Bila bangun tidur, pastikan kita bangun dengan senyum. Kajian dah membuktikan, senyum selama satu minit selepas tidur, boleh meningkatkan paras hormon gembira dalam badan. Dan bantu mood kita kekal ceria sepanjang hari.

Hari ni, malam sebelum tidur, cuba tulis beberapa perkara yang buat kita syukur. Kemudian, tulis perkara yang kita nak buat esok, dan bayangkan sejelas-jelasnya.

Sebelum tanya macam mana nak sayang anak-anak, sayangi diri sendiri dulu. Penuhi gelas emosi sendiri, sayangi badan sendiri dan rasai kehebatan nyawa yang Allah dah beri.

Itulah langkah pertama nak jadi yang terbaik untuk orang lain.

You are beautifully made by Allah.
Dilahirkan dengan manfaat untuk membahagiakan dirimu, bukan untuk membebanimu.


Lelaki Ini Kongsi Rahsia Rezeki Melimpah Ruah Yang Ramai Orang Tidak Buat

Amalkan 4  perkara di bawah ini dalam kehidupa, InshaaAllah kita semua akan mendapat hasil yang sangat dasyat!

𝟰 𝗟𝗮𝗻𝗴𝗸𝗮𝗵 𝗠𝘂𝗱𝗮𝗵 𝗨𝗻𝘁𝘂𝗸 𝗠𝗲𝗻𝗷𝗮𝗱𝗶 𝗠𝗮𝗴𝗻𝗲𝘁 𝗥𝗲𝘇𝗲𝗸𝗶

Rezeki ni sebenarnya datang dalam pelbagai bentuk yang anda tak sedari.Kerja yang bagus, badan yang sihat, keluarga yang bahagia dan lain-lain lagi.Cuma yang selalunya orang nampak adalah rezeki dalam berbentuk wang ringgit.

Ya, wang ringgit.Kertas yang bertulis angka 10, 20, 50 tu.

“Aku dah kerja sungguh-sungguh, kenapa gaji masih tak cukup, hidup miskin, hujung bulan makan meggi?”

“Aku dah belajar sampai PhD, kenapa sampai sekarang belum dapat pekerjaan setara dengan kelulusan.Terpaksalah jadi Abang Delivery”

“Aku bukan tak cantik/hensem, kenapa belum bertemu jodoh lagi.Kawan-kawan semua dah berumah tangga, beranak pinak”

Haaa…Mesti korang pernah ada pemikiran macam kat atas tu bukan? Jangan risau, Abam pun pernah berfikir sedemikian.Biasalah, manusia ni suka mengeluh.

Sedar tak sedar, rezeki sebenarnya makin menjauh bila anda bersikap begitu.Makin mengeluh, makin susah rezeki nak datang.

Jadi, untuk menjadi seorang Magnet Rezeki yang kuat, anda kenalah berubah.Mudah saja, anda kena ikuti 4 langkah di bawah ni.

1. 𝐌𝐨𝐡𝐨𝐧 𝐊𝐞𝐚𝐦𝐩𝐮𝐧𝐚𝐧 (𝐈𝐬𝐭𝐢𝐠𝐡𝐟𝐚𝐫)

Rezeki tu seperti air bah yang besar di atas bukit yang tinggi dan kita berada di bawahnya.Bila air bah tersebut turun (rezeki), maka semua mahkluk di bawahnya akan terkena, kecuali mereka yang ada PERISAI.

PERISAI inilah yang menghalang air tersebut terkena kepada kita.

Dalam bahasa mudah, Perisai Rezeki ini adalah dosa-dosa yang kita pernah lakukan,baik dosa kecil mahupun dosa besar.

Jadi, jika anda nak rezeki yang lebat dan banyak.Anda kenalah buka perisai tersebut terlebih dahulu, iaitu caranya dengan memperbanyakkan Istighfar setiap hari.

Beristighfarlah sebanyak mungkin, memohon keampunan agar dosa tersebut diampunkan.Sesungguhnya Allah itu Maha Pengampun.In sha allah, saat perisai sudah dibuka maka rezeki akan datang selebat air hujan.

2. 𝐔𝐛𝐚𝐡 𝐏𝐞𝐦𝐢𝐤𝐢𝐫𝐚𝐧 (𝐒𝐞𝐧𝐭𝐢𝐚𝐬𝐚 𝐏𝐨𝐬𝐢𝐭𝐢𝐟)

Hidup kita sekarang adalah projeksi dari akal fikiran, ini dipanggil Law Of Projection.Minda kita ni sangat hebat dan jika anda gagal untuk mengawal minda, minda akan mengawal anda.

Jadi, untuk menjadi magnet rezeki.Anda kena ubah pemikiran supaya sentiasa berfikiran positif.Fikir yang baik-baik sahaja setiap hari walaupun pelbagai dugaan berlaku.

Jika nak kaya, selalu fikir untuk kaya.Jika nak berjaya, selalu fikir untuk berjaya.Jika nak bahagia, selalu fikir untuk bahagia

Mana mungkin kejayaan akan datang jika sikap anda sentiasa berfikiran negatif.Lihat saja mereka yang sudah berjaya hari ni seperti Bill Gates, Robert Kiyosaki dan ramai lagi, salah satu persamaan mereka adalah sentiasa berfikiran positif.

3. 𝐉𝐚𝐠𝐚 𝐏𝐞𝐫𝐜𝐚𝐤𝐚𝐩𝐚𝐧 𝐊𝐢𝐭𝐚

Word has Power, setuju? Sudah banyak kajian dibuat oleh Saintis yang membuktikan setiap perkataan ada energi yang tersendiri samada positif atau negatif.

Apa yang kita cakap, sebut, dan fikir, itu semua adalah doa.Setiap doa pula akan dikabulkan oleh Allah S.W.T, baik yang positif atau negatif.Jadi berhati-hati bila melontarkan sesuatu perkataan samada ditulis, difikir, dan juga percakapan.

Berlatih untuk disiplin diri, cepat-cepat tukar perkataan negatif sebelum terucap.Misalnya, miskin ditukar kepada belum kaya.Sakit ditukar kurang sihat.Susah ditukar kepada tidak mudah.

Malah, jika sebelum ni selalu guna perkataan berenergi rendah maka tukar kepada perkataan berenergi lebih tinggi.Contohnya…

𝐁𝐚𝐠𝐮𝐬 ➡ 𝐇𝐞𝐛𝐚𝐭 ➡ 𝐋𝐮𝐚𝐫 𝐁𝐢𝐚𝐬𝐚 𝐇𝐞𝐛𝐚𝐭 ➡ 𝐃𝐚𝐬𝐲𝐚𝐭.

Maka, anda kena tulis yang baik-baik, fikir yang baik-baik, cakap yang baik-baik sahaja tau setiap hari.

Elakkan juga berkata perkara yang tidak baik kepada orang lain.Ingat, satu jari menunjuk kepada orang, 4 jari pula berbalik kepada kita.

Kata dekat orang lain miskin, maka tak mustahil anda akan berganda-ganda jadi miskin nanti.Kata dekat orang lain Kaya Berjaya, maka in sha allah anda pun turut kaya dan berjaya.

4. 𝐌𝐨𝐡𝐨𝐧 𝐏𝐞𝐭𝐮𝐧𝐣𝐮𝐤 𝐝𝐚𝐫𝐢 𝐀𝐥-𝐐𝐮𝐫𝐚𝐧

Selesaikan permasalahan di minda dan sentiasa kawal emosi supaya kekal tenang.Ini adalah langkah yang ke 4.

Selalunya bila ada sesuatu persoalan atau masalah, emosi kita akan menjadi tidak stabil bukan?

Risau, stress, marah malah sedih memikirkan persoalan tersebut.Perkara ini tak elok untuk anda kerana ia membawa energi yang sangat-sangat negatif.

Jalan paling mudah bila ada persoalan atau masalah, anda mesti tanya Google. Asal ada internet, terus taip dan keluar jawapan.Dunia dah maju kot!

Haaa..tapi anda lupa yang tak semua benda Google boleh jawab.Namun, In sha allah Al-Quran pasti boleh.

Jadi mohonlah petunjuk dan jawapan kepada setiap masalah anda berpandukan kalam suci ini.

Berwudhuklah dan ambil Al-Quran.Letakkan di dada lalu ceritakanlah masalah atau persoalan anda.Cerita sungguh-sungguh, ikhlas dari hati seorang hambaNya kepada Yang Maha Berkuasa.

Buka Al-Quran perlahan-lahan secara rawak dan bacalah ayat pertama yang anda nampak.Fahami maksud ayat tersebut, jika tidak pandai maka mintalah penjelasan dari Ustaz atau dari mereka yang lebih arif.Huraian dan terjemahan mereka lebih terperinci.

In sha allah, jawapannya pasti ada cuma anda kena cari.Bila dah dapat jawapan, kita pun akan jadi makin tenang dan emosi makin stabil.Maka mudahlah untuk fokus tentang apa yang perlu dilakukan seterusnya.

Bak kata Tuan Nasrullah, “ walau apapun terjadi, kamu Bismillah aja dan jalan terus”.
.
********

Surah At-Talaq, Ayat 2-3

“Barangsiapa Bertaqwa kepada Allah, maka Allah akan menunjukkan kepadanya jalan keluar dari kesusahan, dan diberikanNya rezeki dari jalan yang tak disangka-sangka, dan barangsiapa yang bertawakal kepada Allah, nescaya Allah akan mencukupkan keperluannya”

Sebelum ini kita sibuk kerja siang malam mencari rezeki.Tapi, hubungan dengan Pemberi Rezeki iaitu Allah s.w.t tak pernah kita jaga.Makin hari makin menjauh.Maka, rapatkanlah sebab masih belum terlambat 😁.

Ada 101 langkah sebenarnya untuk menjadi Magnet Rezeki ni, tapi Abam hanya kongsikan 4 dahulu.Semoga Bermanfaat, jangan Lupa #Like dan #Share agar lebih ramai yang tahu okay 👌.

Terima Kasih sudi baca


Memang Power Tip Ini, Boleh Mencairkan Hati Suami Sehingga Ke Kamar!

Jika betul caranya melayan suami, memang boleh mencairkan hati suami sehingga ke kamar. Ramai wanita menganggap untuk sentiasa cantik di hadapan suami adalah menerusi solekan dan kebijaksanaan dalam bergaya walhal dari sudut lain juga boleh menjadikan anda tetap cantik biarpun tanpa solekan. Tak percaya?

Masakan dari air tangan
Walau sesibuk mana pun anda sebagai seorang wanita yang bekerjaya, jangan lupa menghidangkan makanan hasil air tangan sendiri.

Bukan apa, kesibukan anda di dapur menyiapkan hidangan untuk keluarga membuatkan anda kelihatan ‘seksi’ di mata suami biarpun hanya melipat lengan baju!

Kesungguhan anda menyediakan makanan untuk suami bukan saja menunjukkan anda mahu makanan yang berkhasiat dan bersih tetapi secara tidak langsung air tangan seorang isteri mempunyai zat yang membolehkan suami semakin sayang.

Layanan setiap hari
Percakapan yang lembut, tutur kata yang perlahan dan layanan yang baik boleh membuatkan sang suami selesa berada di rumah berbanding lepak di luar bersama teman mahupun berada di pejabat lewat malam. Bayangkan jika anda bersikap garang dan bercakap kasar, sudah tentu raut wajah anda kelihatan lebih tua dan kurang cantik untuk menjadi tatapan suami.

Biarpun anda tidak mengenakan sebarang solekan, tetapi berbekalkan layanan yang cukup baik boleh membuatkan suami senang hati dan cantik dimatanya.

Sikap berdikari
Pernahkah anda terfikir bahawa anda terpilih menjadi suri hatinya kerana sikap anda yang berdikari? Seorang lelaki gemarkan wanita yang pandai berdikari ketika ketiadaan mereka. Ini terbukti apabila suami menyerahkan semua perkara kepada isteri bermula dari urusan anak-anak sehinggalah membantu mencari kunci kereta yang hilang! Jika anda pandai berdikari ketika ketiadaan suami kerana tugasan luar, suami tidak lagi perlu risau sebaliknya lebih menyayangi anda kerana pandai menjaga maruah diri dan keluarga.

Bijak urus rumah tangga
Menguruskan rumah tangga tidak hanya terhad kepada mengemas rumah, membasuh pakaian, tidurkan anak dan memasak. Anda masih boleh kelihatan menarik biarpun sudah mempunyai anak yang ramai dengan memenuhi keperluan suami. Tidak semestinya anak menjadi keutamaan sehingga mengabaikan suami. Tidak ada salahnya jika sesekali anda melakukan kejutan untuk suami. Misalnya, mengadakan makan malam berdua, menjadikan bilik tidur lebih romantis dan menyediakan bekalan untuk suami ke pejabat.

Cantik tidak semestinya dilihat dari segi luaran tetapi cantiknya seorang isteri boleh dinilai oleh suami dari banyak segi. Biarpun berkain batik, jika masakan sedap, layanan baik dan romantik juga boleh mencairkan hati suami sehingga ke kamar! Setuju?


Lama Tak Jumpa, Reaksi Lila Jumpa Awal Ashaari Bikin Sebak! “Kita Pula Yang Meleleh Ayaq Mata”

Sebelum ini umum tahu bahawa pasangan selebriti, Awal Ashaari dan isterinya, Scha Alyahya berangkat ke Tanah Suci untuk mengerjakan Umrah. Keberangkatan mereka ke bersama jemaah lain tanpa membawa kedua-dua puteri mereka, Lara Alana & Lila Amina.

Baru-baru ini, Awal telah memuat naik satu video di laman Instagramnya di mana reaksi anak keduanya itu, yang mencuri perhatian netizen apabila menangis melihat bapanya pulang setelah ‘hilang’ beberapa minggu kerana menunaikan umrah.

Dalam video tersebut juga, Lila yang terkejut dengan keberadaan daddynya di rumah  terus menangis dan memeluk daddynya seakan-akan melepaskan rindu kerana sudah lama tidak berjumpa.

“Agak-agak makan jam ke, makan hari ke, makan bulan nak jadi best friend balik ni,” tulisnya di kapsyen.

Pada masa sama, Awal turut bergenang air mata apabila melihat anaknya sedih.

Meninjau di ruangan komen, rata-rata netizen dan rakan-rakan artis seperti Datuk Seri Siti Nurhaliza, Sharifah Shahira dan Sherry Alhadad turut sebak melihat reaksi Lyla. Malah ada yang mendakwa Lila memangis kerana rindu lama tak jumpa.


Ada Barang Kemas 750, 916 Atau 999, Ni Cara Nak Cuci Sendiri Bagi Berkilat. Mudah Je Sesiapa Pun Boleh Buat!

Tak puas hati rasanya kalau menggayakan barang kemas yang setiap hari terlihat semakin pudar dan kusam. Kalau boleh biarlah warna kuning emas tersebut sama bersinarnya seperti ketika baharu dibeli.

Jika sebelum ini untuk mendapatkan kembali emas yang berkilau, pasti kita akan hantar ke kedai emas untuk dicuci. Pun begitu tahukah anda ada cara lebih mudah dengan lakukannya sendiri.

Bahan-bahan yang diperlukan juga cukup ringkas dan tidak memerlukan kemahiran khusus. Ini sebagaimana perkongsian yang diberikan oleh Bunga Yanie diakaun fbnya.

Orang pompuan selain tudung, barang kemas lagi keutamaan…

Jom Sis share lagi sekali cara-cara nak cuci barang kemas 750 – 916 -999 ..
Sis share berdasarkan pengalaman kerja ya.. Dun worry Emas uolsss tak akan lebur.Emas Korea jangan sesekali tiru ya

Tak payah bazir duit hantar kedai emas.. Sebab inilah cara depa cuci emas

1 – Korang boleh gunakan pencuci pinggan jenama.. Joy or glo
2- Tuangkan ke dalam air.

3- Masukkan barang kemas korang ke dalam air sabun tadi dan buka api

4- Gaul sampai mendidih.. Sampai la korang nampak kotoran terapung-apung, then tutup api.

5- Masukkan barang kemas tadi ke dalam besen air bersih

6- Sental guna berus gigi.

7- Siap untuk dikeringkan


Didik Anak Di Rumah, Cikgu & Juga Ibu Ni Kongsi Ilmu Parenting Yang Diamalkan. Bolehlah Dicuba!

Perkongsian daripada seorang ibu dan juga guru ini tentang bagaimana cara yang dipraktikkan dalam mendidik anak-anak di rumah ini wajar untuk dicontohi. Selain dapat membantu anak-anak belajar dalam suasan yang selesa di rumah malah lebih berdisiplin dan dalam masa yang sama tahu untuk menyimpan semula setiap mainan dengan cermat. Jadi tidaklah lagi berlakunya insiden kita terpijak mainan anak-anak yang mana sakitnya memang sukar untuk digambarkan.

Jadi jom kita semak perkongsian bermanfaat ini.

“So today Wina nak share sikit ilmu parenting yang Wina dan suami amalkan. Actually, ada yang bertanya dengan Wina macam mana Wina dengan suami ajar anak kami di rumah. Jadi, boleh baca sedikit sharing ni ye”– Wina

1) WUJUDKAN SATU BILIK SPECIAL

Adakan satu bilik special untuk anak-anak supaya diorang suka berada di dalam bilik tersebut. Maksudnya bagi anak-anak ada rasa excited nak stay dalam tu, menarik bagi mereka. Seolah-olah dalam rumah kita tu takda tempat lain paling best selain bilik tersebut.

2) DECO MENGGUNAKAN TEKNIK LABELLING

Sebab apa Wina pentingkan teknik labelling? Macam dalam gambar, Wina buat label pada trofast dan apa jua tempat simpan atau storage toys anak-anak, sebab Wina rasa dengan cara ini anak-anak akan terdidik dengan berdisiplin, lepas main simpan dalam box mengikut kategori yang Wina sediakan.

Sekali sekala buat acara siapa cepat simpan toys dia menang, atau siapa tak simpan toys abah buang! Haha suara itu selalu terngiang-ngiang di telinga ibu bila abah mereka dah naik tone suara.

Sambil memegang plastik hitam di sebelah tangan sebagai signal mainan tu akan dibuang. Percayalah, toys itu akan tersusun rapi semula sebab anak-anak memang sayang sangat dengan toys diorang. ( Eh, baru perasan ibu ni memang kaki labelling ke? Sebab semua benda nak kena label hihi )

3) DECO DENGAN BAHAN-BAHAN YANG SESUAI

Macam banner yang Wina gunakan tu. Contoh, Rukun Islam dan Rukun Iman. Kita mesti nak anak-anak kita master perkara basic tu kan? So, kena laa letak dekat part yang selalu anak-anak kita lepak dan santai. Jadi, kita pun sebagai ibu abah boleh bacakan pada anak-anak secara tidak langsung .

Kalau nak anak mahir solat, deco dengan bahan yang berkaitan dengan ibadah dekat tempat solat. Kalau nak anak mahir doa makan, doa masuk keluar tandas, jadi deco dekat tempat yang bersesuaian di meja makan dan di dinding sebelum masuk ke tandas. ( Actually banner tu dah lama, dari tahun lepas lagi Wina beli sekali dengan banner surau untuk sekolah )

4. WUJUDKAN SUASANA HOMESCHOOLING

Adakan satu tempat atau sudut untuk anak-anak belajar, ada bahan untuk kita sendiri mengajar mereka. Kalau boleh nak beli mainan pun kita jangan pakai beli je, beli mainan yang educated sikit. So, dalam masa yang sama kita boleh terapkan element bermain sambil belajar. Kan seronok!

5) PERBANYAKKAN BUKU DAN PELBAGAIKAN PILIHAN BUKU

Kita kena adakan pelbagai jenis buku. Yang penting buku tu buku yang anak-anak suka dan menarik. Kita mesti tahu apa yang anak kita suka kan? Trust me, jika persekitaran anak-anak kita penuh dengan buku InsyaAllah anak-anak kita akan menjadi ulat buku automatically.

Nak anak-anak jadi ulat buku? Kat rumah kena la ada buku banyak-banyak. Buat macam mini library orang kata. Lama-lama anak kita akan bersahabat dengan buku dan cintakan ilmu.

6. ADAKAN MASA UNTUK MENGAJAR ANAK-ANAK WALAU SESIBUK MANA PUN KITA

Walaupun kita sibuk dengan kerja, badan penat seharian mencari rezeki, adalah menjadi tanggungjawab kita mengadakan masa untuk anak-anak. Bagi tumpuan pada mereka walaupun sekejap. Lepas Solat Maghrib tu nak tunggu Solat Isyak, ajarlah mengaji sekejap. Buat aktiviti ke, mewarna ke, membaca ke, kitakan nak anak-anak kita cemerlang. Kita pun kenalah cemerlang.

InsyaAllah kalau di rumah kita dah touch up, di sekolah pun cikgu-cikgu mereka tambah touch up, InsyaAllah cemerlanglah mereka di dunia dan akhirat. Amin.

Pengalaman sendiri, setiap hari Wina menyaksikan dikalangan anak-anak murid Wina perbezaan seorang anak yang dipeduli oleh ibu bapa mereka dan seorang anak yang tidak dipeduli oleh ibu bapa mereka. Jadi, kita sendiri yang kena pilih dan tentukan!

Nota Comel : Sebenarnya Wina sendiri tak habis lagi deco bilik anak-anak Wina ni. Sebab katil belum sempat beli. Cadangnya nak beli katil ikea je, tapi disebabkan Wina dan suami bz melampau tak tahu bila nak pegi ikea lagi.

Nasib anak-anak ibu cermat bila main toys, kebanyakan toys masa Abang Long kecil-kecil dulu still boleh main. Sekarang dah jarang beli toys sebab Abang Long dah besar. Adik-adik pun sambung main toys Abang Long dulu je. Selamat duit ibu abah.


Nak Serai Cepat Bertunas, Rendam Dalam Air Dulu, Baru Guna Tanah.

Pokok serai antara tanaman yang sering digunakan untuk masakan. Memang wajib beli untuk penyedap masakan. Asyik beli je di kedai, harga pun agak mahal, apa kata kita tanam aje.

IKUTI PERKONGSIAN INI

Cara Tanam Serai Supaya Cepat Bertunas.

Sebelum ni biasanya kita tanam serai memang terus cucuk direct ke tanah kan? Hidup memang hidup cuma ambil masa lama nak bertunas.

Korang boleh cuba cara tanam macam ni pulak, cepat dan subur!

1. Potong serai dan tinggalkan baki lebih kurang seinci. Ubi/isinya gunalah untuk masak. Tak ada la korang membazir.

2. Kemudian rendam serai dengan air. Air tak perlu banyak sangat. Cukup sekadar paras untuk akar serai keluar.

3. Pastikan kedudukan serai tu disusun berdiri tau.
4. Lepas tu biar je ia berendam selama beberapa hari di tempat teduh. Kalau air kurang dari sehari ke sehari tu korang tambah la ya.
5. InshaaAllah selepas beberapa hari muncul la akar dan tunas pokok-pokok baru akan mula keluar.
6. Bila dah keluar 2 – 3 tunas anak pokok, boleh pindahkan ke tanah. Waktu ni akar serai tak boleh ajak bincang dah. Bergaduh dengan akar lain.

Selamat mencuba.

Kredit: Azyan Syazwani


Campur Peluntur & Bahan Pencuci Lantai, Ingatkan Lagi Power Membersih. Rupanya Penyebab Surirumah Keracunan Gas Klorin! Ni Faktanya.

Bercakap tentang membersihkan rumah, tentu kita semua biasa menggunakan bahan-bahan pencuci tertentu untuk memastikan proses membersihkan rumah menjadi lebih berkesan.

Malah viral juga sebelum ini dengan beberapa perkongsian di media sosial menggabungkan beberapa sumber bahan pencuci untuk mendapatkan hasil yang luar biasa. Kebenarannya hanya bagi mereka yang telah mencubanya sahaja tahu.

Pun begitu, siapa sangka campuran tersebut boleh membahayakan kesihatan. Ini bagaimana perkongsian daripada Pusat Racun Negara yang memaklumkan Surirumah Keracunan Gas Klorin.

Diharapkan selepas ini kita semua lebih peka dan jangan ambil mudah dalam perkara-perkara yang melibatkan menggabungkan bahan-bahan tertentu yang boleh mendatangkan kesan yang buruk pada kesihatan.

Jom semak perkongsian ini.

SURIRUMAH KERACUNAN GAS KLORIN

Gas klorin merupakan gas beracun yang boleh menyebabkan kesan kesihatan yang teruk terutamanya pada saluran pernafasan manusia jika terhidu.

Gas ini yang kebiasaannya berwarna kuning kehijauan boleh mengakibatkan simptom seperti batuk, sesak nafas, sakit dada, rasa pedih pada tekak, loya, muntah-muntah, pening, sakit kepala dan pelbagai simptom yang lebih teruk jika terdedah pada jangka masa yang lama.

Salah satu kes yang diterima oleh Pusat Racun Negara pada hari ni adalah seorang surirumah telah keracunan gas klorin.

Agak-agak anda, daripada manakah sumber gas klorin tersebut?

Komen daripada Mukarramah Mustapa lebih kurang sama seperti kes ini.

Seorang surirumah telah mencampurkan cecair peluntur yang mengandungi Sodium Hipoklorit dengan cecair pencuci lantai yang mengandungi Asid Hidroklorik. Kedua-dua bahan ini mengandungi unsur asas klorin.

Apabila dua bahan ini bercampur, tindakbalas kimia antara bahan ini akan membebaskan gas klorin yang beracun.

Oleh itu, janganlah sewenang-wenangnya mencampurkan produk-produk kimia kegunaan isi rumah kerana anda mungkin tidak mengetahui tindakbalas kimia yang akan berlaku.

Cuba Bereksperimen

Nyata, ramai juga yang pernah alami kejadian ini bila mana cuba bereksperimen dengan hasilkan campuran menggunakan bahan-bahan cecair tersebut.


“It’s a girl!”- Ayda Jebat & Nabil Mahir Bakal Timang Anak Perempuan

Lazimnya kalau seorang wanita yang sarat mengandung berjumpa dengan sanak saudara atau kawan-kawan, tentu akan ada bertanyakan “baby lelaki ke perempuan?”. Tidak dinafikan itulah soalan popular yang akan dijawab bahkan mengetahui jantina anak yang dikandung juga adalah sesuatu keterujaan yang sukar digambarkan dengan kata-kata. Menjadi antara salah satu  momen yang indah dalam fasa kehamilan.

“It’s a girl!”. Demikian perkongsian penyanyi dan pelakon, Ayda Jebat dan suami, Nabil Mahir, ketika mengumumkan jantina bayi mereka yang bakal dilahirkan pada penghujung bulan depan.

Dalam video berdurasi tujuh minit 58 saat yang dimuat naik ke saluran YouTube Wuvv Show itu, Ayda dan Nabil membuat pengumuman di hadapan anggota keluarga mereka di rumah serta sahabat-sahabat terdekat secara virtual.

Pilih Bedah

Memetik berita di Harian Metro, dalam temubual bersama media yang berlangsung malam tadi secara virtual, Ayda juga berkongsi hasratnya untuk menjalani proses bersalin menerusi pembedahan.

“Sebenarnya, sebelum berkahwin pun saya dah beritahu Nabil, kalau ada rezeki untuk menimang cahaya mata, saya nak bersalin menerusi pembedahan.

“Nabil okay saja. Saya pun tak ada sebarang alasan atau apa, tapi saya sendiri yang memilih untuk bersalin menerusi pembedahan,” katanya kepada Harian Metro.

Menurutnya, doktor yang merawatnya sepanjang proses kehamilan juga bertanya untuk mendapatkan kepastian mengenai keputusan saya itu.

“Doktor pun ada tanya, dan saya tetap beri jawapan saya. Tak ada alasan. Yang penting, bayi sihat, saya pun sihat,” katanya.

Ayda sebelum ini dijangka akan bersalin pada 8 Oktober, namun kerana dia memilih untuk menjalani pembedahan, dia akan bersalin dua minggu lebih awal daripada tarikh jangkaan.

Ditanya mengenai nama untuk bayi mereka, Ayda dan Nabil belum membuat sebarang keputusan, namun mengakui sudah ada menyenaraikan beberapa nama.

Pasangan Ayda dan Nabil mendirikan rumah tangga pada 1 Januari 2021 selepas lapan bulan mengikat tali pertunangan.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Salah Letak Pewangi, Rupanya Begini Cara Yang Betul. Baru Harum Semerbak Satu Kereta!

Semua orang suka kepada yang wangi-wangi, baru ada mood untuk memulakan hari. Jadi bayang kan jika nak pergi kerja atau balik kampung, kereta berbau busuk, hapak dan kepam. Boleh pening di buatnya. Mood jadi kelaut terus!

Yang peliknya dah letak pewangi dalam kereta, tetapi tetap tak harum satu kereta. Tentu ada mana-mana yang silap ni!

Siap tunjuk demo sebab pewangi kereta jadi tak wangi disebabkan salah letak.

Menerusi video berkenaan menunjukkan bahawa tempat yang betul untuk meletakkan pewangi kereta adalah di ruang bawah kaki bahagian penumpang hadapan yang berdekatan dengan aircond kereta.

Video berkenaan membuktikan apabila pewangi diletakkan di bahagian ia menunjukkan udara akan diserap daripada bahagian bawah dan akan dikeluarkan melalui aircond kenderaan.

Jadi secara tidak langsung ia akan menyebarkan keseluruh kereta menerusi ‘aircond’ kereta.


Patutlah Ramai Share Puding Milo Oreo Ni. Memang Sedap!

Perkongsian yang sungguh menarik untuk para ibu mencuba resepi menbuat puding. Kepada yang ingin mencuba puding milo oreo boleh ikuti resepi ini. Memang sedap resepi.

Ramai pula yang request Resipi Puding Milo Oreo. Ok ini dia resepinya ?

Bahan – bahan :

1 pek 10gram agar agar clear.
4 cawan air.
1/2 cawan gula pasir (sepatutnya 1 cawan tapi tak suka manis).
1 tin susu cair.
1 pek oreo tak perlu buang cream tengah.
1 cawan milo.

Cara – cara :

1. Larutkan agar agar dengan air di atas api perlahan. Setelah larut masukkan gula. Dan kacau sehingga larut.

2. Kemudian masukkan susu cair. Kacau sehingga mendidih.

3. Asingkan dua cawan ke periuk lain (untuk lapisan putih). Manakala baki di dalam periuk tadi masukkan milo dan kacau lagi.

4. Tuang separuh adunan milo ke dalam acuan puding. Saya pakai bekas taufufa aje.

5. Tunggu sehingga layer atas keras kemudian buat cakaran nipis di atas layer milo pertama sebab nk kasi letak layer kedua. dan tuang semua adunan putih tadi. Kemudian patah kan biskut oreo kepada dua dan susun di atas layer putih.

6. Lepas layer putih dah keras, masukkan baki layer milo atas sekali. Ada tiga lapisan semua nya . Agak agak dah suam, masukkan dalam peti ais dan ready untuk makan bila dah keras.

P/s : Jangan lupa selawat dan kacau lawan arah jam.

Credit Piqa Ismail via Farhan Kz


“Mereka Lihat Sendiri Ibunya Susah Payah Cari Rezeki.” DJ Lin Dedah Anak-Anak Sejak Umur 4 & 6 Tahun Membesar Sendiri!

Penyampai radio Suria FM, DJ Lin mengakui sebelum ini dia kurang meluangkan masa untuk bersama dua anak dek kerana komitmen kerja.

Pemilik nama sebenarnya Roslinda Abdul Majid ini memberitahu, dia juga sudah terbiasa dengan situasi berkenaan usai menjalani kehidupan sebagai ibu tunggal.

“Paling menduga bila sama tak banyak isi masa banyak dengan mereka. Anak saya yang sulung sudah berumur 20 tahun dan yang bongsu, 18 tahun. Dari mereka usia enam dan empat tahun, masa saya luangkan dengan mereka sangat sikit.

“Mereka banyak membesar secara sendiri sebab masa saya banyak habis di pejabat. Dari dahulu sampailah sekarang, sudah terbiasa. Bukan nak kata kita abaikan tanggungjawab yang ada di rumah, tidak. Tapi anak-anak saya melihat sendiri ibunya susah payah cari rezeki,” katanya.

DJ Lin turut meluahkan rasa syukur dan terharu kerana anak-anak memahami keadaan dan kini mulai optimis untuk meluangkan masa bersama mereka.

“Sampai mereka sudah faham dan mereka membesar berdua. Sebab itulah keduanya rapat. Malah mereka faham, ibunya bukan suka-suka nak tinggalkan rumah. Rasanya daripada diaorang kecil sampai sekarang, tak pernah sekali saya abaikan mereka.

“Cuma dua tiga tahun kebelakangan ini saya monolog dengan diri. Kena juga cari waktu untuk isi masa dengan anak-anak. Saya mula belajar untuk berbuat demikian,” katanya lagi.

Perkongsian tersebut dimuatnaik menerusi #MHThrowBack sebelum ini.

Menerusi program itu juga, bintang radio berusia 46 tahun ini turut berkongsi cerita mengenai rutin hidupnya sebagai ibu tunggal kepada dua cahaya mata.

Untuk rekod, DJ Lin bercerai pada 2006 dan mempunyai dua orang anak iaitu Nureen Aresya dan Nazren Asyran.


Rupanya Ini Rahsia Bila Mandi Bersama Suami. Salah Satunya Saling Jirus-Menjirus Serta Gosok-Menggosok. Sunnah Rasulullah Yang Kita Kena Ketahui

Melayari bahtera perkahwinan sebagai pasangan suami isteri bukan satu fasa yang mudah. Malah sebuah keluarga bahagia adalah impian semua pasangan suami isteri. Justeru, suami dan isteri perlu menguasai sebanyak mungkin cara untuk mengukuhkan hubungan yang intim agar rumahtangga makin bahagia.

Nabi Saw Mandi Bersama-Sama Isteri

Pernahkah anda mandi bersama-sama isteri anda? Kalau belum, anda patut mencubanya.

Mandi bersama dengan saling jirus-menjirus serta gosok-menggosok dan sebagainya adalah amalan yang cukup bermakna dalam kehidupan suami isteri.

Insyallah mandi bersama-sama ini dapat mengukuhkan lagi rasa kasih suami isteri.

Amalan ini bukan petua yang datang dari orang zaman dulu, bukan juga saranan tokoh motivasi, tetapi ia adalah amalan Rasulullah sallallahi ‘alaihi wa sallam – manusia paling agung dan paling mulia di atas muka bumi ini.

Imam Al-Bukhari meriwayatkan;

Maksudnya;

“Daripada Aisyah R.Ha berkata :

Aku sentiasa mandi bersama dengan Nabi SAW daripada satu bekas. Tangan kami sama-sama berselisih (ketika menggunakan air dalam bekas itu)”

(Sahih Al-Bukhari : hadis no : 253)

Hadis ini menunjukkan bagaimana indah dan romantiknya Nabi SAW dengan isteri-isterinya.  Gambaran romantik ini, dirakamkan sendiri oleh Aisyah yang bercerita bagaimana Baginda SAW boleh mandi bersama-sama sehingga tangan mereka berselisih dan berganti-gantian.

Mandi yang dimaksudkan dalam perbincangan ini, tidak dikhususkan kepada mandi biasa sahaja, bahkan termasuk juga mandi jinabah atau disebut sebagai mandi wajib.

Dalam hadis riwayat Imam Muslim:

Maksudnya;

“Aku selalu mandi bersama dengan Rasulullah SAW daripada satu bekas, dan kami ketika itu sedang berjunub”

(Sahih Muslim : 482)

Mandi bersama bukan sekadar berada di bilik air bersama-sama sambil mandi-manda. Malah ia disertakan juga dengan aktiviti-aktiviti romantik yang boleh meningkatkan kemesraan dan keseronokan.  Nabi SAW sendiri ketika mandi itu, tidak sekadar mandi bersama-sama semata-mata.

Aisyah yang mandi bersama Nabi bercerita bahawa ketika sedang Nabi SAW mandi bersama, Baginda SAW merungkai-rungkaikan rambut Aisyah

(Sahih Muslim : 498).

Demikianlah romantiknya Rasulullah sallallahi ‘alaihi wa sallam.

Cara bergurau senda

Selain itu, sambil-sambil mandi pasangan suami isteri bolehlah bergurai senda, dan berseronok.

Rasulullah sallallahi ‘alaihi wa sallam sendiri pernah mandi bersama sambil bergurau-gurau.

Mereka berdua bermain-main air, dengan berebut-rebut mengambil air sehinggakan Aisyah dalam suasana sedang berseronok-seronok meminta kepada Nabi agar air itu disimpan untuknya kerana semuanya telah diambil oleh Nabi SAW

(Sunan An-Nasai : 239).

Makin intim

Bahkan aktiviti mandi manda bersama ini juga boleh menjadi aktiviti kemesraan intim yang amat menyeronokkan.

Dalam suasana berdua dalam satu tempat mandi, dan dalam suasana sejuk itu tentunya suami isteri akan terdorong untuk lebih mesra dan intim.

Dalam hal ini, Ummu Salamah pernah bercerita bahawa dia mandi bersama dengan Nabi SAW dan ketika itu Baginda menciumnya.

Menurutnya, peristiwa ini berlaku, ketika Baginda sedang berpuasa

(Mushad Ahmad : 25355).

Demikianlah hebatnya cinta Rasulullah sallallahi ‘alaihi wa sallam.

Jadikan sebagai petunjuk dan pengajaran

Kita sebagai umatnya amat wajar menjadikannya sebagai petunjuk dan pengajaran.

Jika Rasulullah sallallahi ‘alaihi wa sallam menyuburkan kasih melalui mandi bersama, mengapa kita tidak boleh lakukannya?

Alangkah malangnya jika perasaan malu tidak bertempat menghalang kita untuk mencontohi amalan Rasulullah SAW ini dalam rumahtangga kita sendiri.

Selain itu, anggapan sesetengah pihak yang mengatakan bahawa mandi bersama-sama dengan isteri merupakan amalan tidak sopan, merupakan satu anggapan yang salah dan tersasar dari ajaran Islam.

Mandi bersama ini secara tidak langsung akan menimbulkan rasa dihargai bagi isteri dan seterusnya menambahkan lagi kasihnya kepada suami.

Suami jadikan ia amalan

Bagi suami pula, amalan ini dapat meringankan tekanan kerja di samping menimbulkan ketenangan hasil kegembiraan yang dirasai oleh isteri.

Bagi suami, usahlah malu untuk mengajak isteri mandi bersama.

Janganlah menyangka bahawa mandi bersama isteri akan menjatuhkan martabat anda sebagai seorang suami yang menjadi ketua keluarga.

Ingatlah, jika Rasulullah sallallahi ‘alaihi wa sallam sendiri melakukannya, tentu tersirat seribu macam kelebihan di dalam amalan ini.

Isteri jangan menolak ajakan suami

Bagi isteri pula, janganlah menolak apabila di ajak oleh suami mereka untuk mandi bersama.

Lihatlah Aisyah dan Ummu Salamah yang tidak menolak ajakan Nabi SAW untuk mandi bersama-sama.

Bahkan, dilihat bahawa Aisyah amat berbangga dan gembira dengan tindakan Nabi yang mandi dengannya sehingga sanggup menceritakan hal ini.

Jika tidak, masakan kisah ini dibukukan dalam kitab-kitab hadis.

Demikianlah pedoman berumahtangga yang dipetik dari kehidupan Rasulullah sallallahi ‘alaihi wa sallam.

Mudah-mudahan sahabat-sahabat semua terdorong untuk mengikuti jejak insan mulia ini dalam usaha untuk mengukuhkan institusi rumah tangga.

Moga kita semua dirahmati Allah SWT.


Rambut Makin Menipis, Buatkan Minyak Homemade Ni Nak Lebatkannya!

Melihat rambut semakin hari semakin menipis, wanita mana yang tidak risau? Silap-silap ada yang berasa murung dengan masalah serius keguguran rambut yang dihadapinya itu.

Tidak mahu terus dibelenggu  dengan masalah keguguran rambut berpanjangan, segera atasi dengan menyediakan minyak yang berfungsi melebatkan rambut ini dengan menggunakan bahan alami.

Bagaimana hendak buat  dan apa ramuannya, jom semak perkongsian di bawah.

Jadi hari ni, cikgu kongsi minyak yang boleh bantu selesaikan masalah kulit kepala . Manfaat minyak ini adalah :-

– Lebatkan rambut
– Atasi masalah rambut gugur
– Redakan masalah kegatalan kulit kepala
– Redakan masalah kelemumur
– Menghitamkan rambut
– Sihatkan rambut dari masalah kering dan bercabang

Ramai orang terutamanya wanita yang selalu alami masalah keguguran rambut dan masalah kelemumur sekali gus membuatkan kulit kepala sangat gatal dan tidak selesa.

Jadi minyak ini di formulasi khas untuk membantu menyelesaikan masalah ini.

Pakailah minyak ini setiap malam sebelum tidur sambil mengurut perlahan lahan kepala itu untuk melancarkan peredaran darah. Esok cucilah.

Namun, ada baiknya anda amalkan dulu langkah penjagaan kulit kepala yang cikgu share sebelum ini sebelum memakai minyak ini untuk kesan yang lebih efektif.

Gabungan bahan bahan sangat bagus dalam menghambat bakteria dan menggalakkan pertumbuhan rambut.

Sesuai untuk kanak kanak, dewasa, lelaki, dan perempuan .

Untuk lebatkan rambut baby juga boleh di sapu sedikit setiap hari. Kesan ketara apabila baby membesar dan rambutnya juga lebat dan hitam pekat.

Bahan yang digunakan sangat mudah di dapati. Cikgu ambil di belakang rumah jer.

Anda pun boleh tanam dalam pasu .

Ni resipi nya

RESIPI MINYAK RAMBUT LEBAT

Segenggam daun kari
Segenggam daun inai
2 ulas bawang putih
1/2 biji limau purut
250 ml minyak kelapa

Cara cara

1. 100ml minyak kelapa di blend bersama daun kari, daun inai , bawang putih dan limau purut sehingga sebati

2. Bahan blend tadi di masak di atas double boiler bersama 150 ml lagi minyak kelapa.

3. Sekiranya tiada double boiler boleh panaskan bahan di dalam bekas kaca tebal di atas periuk yang di isi air.
4. Kacau kawan jam sambil niat baik baik selama 30 minit.
5. Tutup api. Biarkan suam dan tapis ambil minyak dan simpan dalam bekas.

Alhamdulillah. Dah siap.

Selamat mencuba!

Nota kaki: Minyak ini boleh tahan dalam 6 bulan. Namun ada baiknya buat untuk keperluan. Tidak perlu buat banyak banyak.


Ada Muntah, Tak Duduk Diam, Ragam 6 Anak Dr Halina & Dr Sheikh Muszaphar Naik LRT Raih Tumpuan.

Sukanya melihat pasangan selebriti ini yang sentiasa menjadi inspirasi. Begitulah pasangan Datuk Dr Sheikh Muszaphar Shukor dan juga isterinya, Datin Dr Halina Mohd Yunos yang sentiasa berkongsi momen dan kehidupan keluargannya.

Biarpun keduanya mempunyai kerjaya dengan rutin yang sibuk, namun ia bukan alasan untuk mereka lepas tangan meluangkan masa bersama anak-anak.

Menerusi muat naik di Instagram milik Dr Halina memaparkan pasangan doktor ini membawa anak-anaknya seramai 6 orang menaiki perkhidmatan LRT, Video yang dipaparkan mencuri tumpuan ramai.

Dr Halina mengakui bukan mudah menguruskan anak-anak yang masih kecil ketika menaiki kenderaan awam.

Malah salah seorang anaknya muntah di dalam LRT namun syukur ada penumpang prihatin yang menghulurkan tisu basah ketika situasi itu.

Pelbagai coretan yang dikongsikan mengenai gelagat anak-anaknya sehingga membuatkan warganet terhibur. Malah ada yang kagum dengan sikapnya mampu mengendalikan anak yang ramai.

First of all, thank you to my husband who compiled this video for me coz I don’t even have a single second to take my phone out from my bag…

This was last Friday, funday out with the kids bawak naik train from nearby our place to KLCC. Diorg super excited dpt naik train.. We didn’t know train ride was free sampai mid July ni!! We went after dinner, sampai KLCC almost 10pm.

Funny story in the train, Eusoff probably super excited. He actually vomited in the train  Habis semua baju and all.

Sampai KLCC sempat tgk fountain show, mkn ice cream.. jalan2 kejap.. I think ppl recognizes us when they heard me so loud asyik panggil Adam, Noah, Tasha.. coz they been running around..

Like I really have no chill at all.. Hahahahaha.. Sorry lah I cannot chill bila anak-anak dok lari-lari in an unfamiliar environment for them..

Owh, another funny story in the train, Adam ni friendly. Rajin sembang dgn org, so dekat satu stop ni, masuk lah sorang Chinese boy dgn his girlfriend.

He is probably in his 20s.. Adam is pun tegur lah this boy, “Abang, why your pants koyak?”  I yg duduk sebelah Adam rasa macam nak pengsan..

Org tu ikut fashion, anak I lurus cam pembaris.. Hahahaha.. Nasib baik lah that boy pun tahu agaknya budak ni tak faham fashion..

Then he said “I just fought a tiger”  hahahahahaha… Terus terpinga2 Adam..  To that young gentleman, thank you..

Balik, we took the train again.. Bila sampai rumah, the kids begged for another train ride.. Hahaha.. Mak dgn bapak macam dah nak pengsan.. Cuba lagi tahun depan when they are bigger

“Struggle is real!”- Netizen

Dalam pada ini meninjau komen warganet ramai yang memuji usaha pasangan ini membawa anak-anaknya ramai. Biarpun mencabar menguruskan anak mereka tetap kelihatan gembira menikmati momen itu.


Ya Allah Inikah Sakaratul Maut?” – Separuh Badan Hancur ‘Ditelan’ Mesin Kisar Sampah, Pemuda Ini Kongsi Cerita Sebenar. Sebaknya!

Penghujung tahun lalu, tular satu kisah yang menimpa seorang rakyat Malaysia, Daniel Arif Ahmad Fuad.

Pemuda berusia 22 tahun ini terbabit dlaam kemalangan di tempat kerjanya. Akibat tragedi tersebut,  separuh dari kakinya hancur ketika bekerja di sebuah kilang pengisar sampah di Samseong, Seoul Korea Selatan.

PADA HARI KEJADIAN AKU….

Harini mood aku agak membosankan sebab tak pergi mana. Yelah cuaca sini kejap ok kejap tak kan. So aku harini rehat je dalam bilik aku. Ramai org yang baru follow aku nak tahu macam mana terjadi. Apa sebab terjadi. Ok. Ada sikit benda aku nak tulis cerita pada hari kejadian.

Isnin 19 Oktober 2018
Aku bangun pagi macam biasa pukul 6 pagi. Start keje pukul 7 pagi. Dah mandi apa semua pukul 6:40 aku turun ke bilik lepak hisap rokok. Yang anehnya, safety boot aku hilang pada hari tu. Dah mcm orang gila aku cari tak jumpa. Takpe la. Aku pinjam kasut member aku then terus pergi start mesin. Maklom la tu la keje aku. Start mesin recycle.

Pukul 9 pagi aku punya agen kesayangan aku datag. Aku panggil dia Omma sebab dia dah macam mak aku dan layan aku macam anak dia. Dia ambik aku sebab nk pegi klinik check kaki aku. Seminggu sebelum tu, kaki aku terkena pisau bahagian betis. Dalam dia punya luka beb. Settle je kt klinik dia tanya aku nak makan apa. Aku jawab je la tak kisah pun. Sekali bawak aku pegi Lotteria. Haaa makan burger bhai breakfast. Katanya pizza tak bukak lagi. Hahaa. Habis makan terus hantar aku balik kilang.

Pukul 3 petang mesin stop sebab jem tetiba. So aku as operator, technician, engineer apa semua aku pegi tolong tengok apa yang jadi. Mesin tu tak bergerak beb. Takleh jalan. Kitorang pon heran. Aku pon tanya la kat aku punya leader means orang lama, nak tak masuk dalam mesin. Dia kata ok jap nk stop mesin. Dia dah settle ok aku masuk. Tengah clearkan benda yg boleh punca sangkut tetiba aku terjunam dalam pengisar. Allahuakbar! Aku jerit! Aku mengucap! Aku fikir aku nk mati. Kaki aku kebas! Aku tengok peha aku isi terkeluar. Menitik air mata aku. Aku mengucap banyak kali. Sempat mesin tu member aku stopkan. Ya Allah member aku semua keliling aku menangis tengok aku. Sahabat aku nak pengsan. Menggigil aku tgk. Diorang bagi aku air. Time tu aku meraung sekuat hati!! Aku jerit Laillahaillallah.

Lepas 3 minit bomba dan medik datang. Dia tenangkan aku. Check tekanan aku mcm mana. Memang aku haus ya amat. Aku fikir ya Allah inikah sakaratul maut??? Aku rasa dahaga sangat-sangat. Sebelum diorang datang aku minum 2 botol air member aku bagi. Org medik tu tanya aku nama apa, duduk mana. Aku dah stress dah. Aku minta air dia kata tak boleh. Bahaya. Aku heran laa. Pastu dia bagi bantuan oksigen  kat mulut aku. Boleh pulak dia ajak borak dengan aku. Ok kaki kanan aku memang hancur habis. Kaki kiri sangkut. So diorang decide untuk potong. Time dorang potong tu. Allahuakbar azab dia. Sakit yang tak pernah aku rasa. Lepas habis potong terus diorang angkat aku berjemaah masuk ambulans.

Dalam ambulans pulak aku minta air. Wehh memang aku rasa dahaga sangat2!!! Dia tetap tak nak bagi. Aku tak nak pandang langsung apa jadi kaki aku. Takut aku pengsan. Tetiba ambulans berhenti. Tudia helikopter mai. Aku naik helikopter pulak. Time tu aku dah nak pengsan dah. Ada sorang tu tah la aku tak tau dia tampar muka aku. Dia cakap wake up! Pastu dia tanya apa makanan kegemaran aku. Kenapa tak suka makanan korea? Aku time tu sabar je. Mengucap je kt hati ni. Masa sama aku nk melayang. Aku pening sangat. Lepas 5 minit aku sampai Hospital Ajoudae. Kelam kabut diorang bawak aku. Time tu aku nampak kabur dah. Pang kena tampar lagi kat muka. Masuk je dalam bilik bedah, aku tgk seramai tidak weh doktor sambil record aku ramai. Pastu dia letak anesthesia kat hidung aku terus pengsan…..

Lepas 3 hari aku pon sedar… Benda pertama aku cari air. Memang aku dahaga sgt2. Sakit betul tekak aku diorang letak apa benda tah. Esok hari pulak pukul 6 petang mak dan ayah aku masuk tengok aku. Ya Allah betapa sedihnya aku tengok diorang nangis. Sumpah aku tak kuat…

So pengajarannyaa lepas ni nak kerja safety utamakan ok. Fikir logik. Jangan jadi macam aku.

Salam anak perantauan ?


Nak Didik Anak Jadi ‘Orang’, Ustazah Ini Kongsi Tips Latih Anak Lebih Beradab.

Bukan mudah nak didik anak menjadi ‘orang’ yang mempunyai kepribadian yang mulia.

Ramai ibu bapa bimbang jika anak bersikap tidak beradab. Oleh sebab itu ada segelintir ibu kerap membebel pada anak dengan harapan anaknya berubah sikap.

Hakikatnya cara itu tidak berkesan. Nak tahu cara yang sesuai untuk didik anak supaya lebih berada. Ikuti perkongsian ustazah ini.

Petua didik anak lebih beradab dan sopan.

Saya kongsikan petua ibu ayah hebat yang berjaya menjadikan anak-anak mereka beradab serta sopan tingkah lakunya.

1. Anak tidak beradab kerana mereka tidak tahu cara beradab, tidak pernah diterangkan dan dipertontonkan kepada mereka apakah sebenarnya “Adab”

2. Aplikasi sunnah dalam keluarga

Ajari anak-anak tentang sunnah yang mudah dahulu seperti cara tidur, cara makan, cara masuk tandas, cara belajar, cara bercakap, cara bergaul dan beberapa perkara yang menjadi rutin dalam kehidupan. Segalanya mesti bermula dari ibu ayah. Jika sunnah ini subur dalam keluarga kita, anak-anak akan terbiasa tanpa perlu memaksa.

Anak-anak akan senang dibentuk dan akan tinggi sifat taatnya kepada ibu ayah.

3. Terima kasih

Ucapan terima kasih nampak simple tapi kesannya sangat hebat. Dari rutin ucapan ini anak-anak pandai menghargai, tidak merendahkan orang lain, menyuburkan rasa kasih dan sayang kepada orang yang ada di samping mereka. Ibu ayah yang mendengar ucapan ini dari seorang anak pasti hatinya sejuk, tenang dan selalu mendoakan kebaikan.

4. Maafkan saya

Saya pernah jumpa murid yang selalu minta maaf, datang lambat minta maaf, cakap kuat sikit minta maaf, tak dapat hadir kelas minta maaf, sampai satu masa dia membuatkan kita rasa sayang. Hanya kerana ungkapan maaf itu membuatkan dia dihormati dan dikasihi. Betul sabda Nabi SAW orang yang lazimi ungkapan maaf akan menjadi individu yang berani, kental, akan beroleh kemuliaan dan diangkat tinggi darjatnya.

5. Teringat pesan imam syafie jangan terlalu keras menghalang anak-anak dalam pergaulan kerana ia membuatkan mereka akan bermusuhan dengan orang lain dan jangan pula terlalu berikan mereka kebebasan sehingga mereka mula bersahabat dengan orang yang tidak baik. Ibu ayah yang pandai seimbangkan akan buat anak-anak kekal dalam posisi yang selamat.

Adab dulu baru ilmu

Sumber: Aminah Mat Yusoff


8 Tahun Tunggu Zuriat, Luluh Hati Ibu Bayi 4 Bulan Cirit 30 Kali Punca Kurma

Lain orang lain cara mereka dalam menjaga anak-anak. Terutamanya dalam pemakanan anak-anak, jangan diberi makanan sembarangan khuatiri ada masalah pada penghadaman mereka.

Seperti yang kita tahu, bayi yang baru lahir perlulah diperkenalkan dengan makanan, terutamanya makanan pejal, secara berperingkat, seiring perkembangan usia dan juga pertumbuhan giginya. Sekiranya garis panduan ini dilanggar, bayi mungkin boleh berdepan dengan masalah kesihatan yang membimbangkan, seperti kisah yang dikongsikan dibawah ini.

Anak baru usia 4 bulan setengah dah diberi makan oleh orang luar

“Doakan baby Uda sihat. Stres kalau orang pandai-pandai usik baby kita. Ikutkan hati nak je Uda saman. Baby bawah 6 bulan jangan nak memandai bagi maka, bagi rasa atau bagi apa-apa lagi. Anak orang bukan anak kamu.”

Itulah luahan seorang ibu apabila anaknya terpaksa dikejarkan ke hospital untuk mendapatkan rawatan disebabkan oleh orang memberi makan kepada anaknya tanpa izin hingga mengakibatkan anaknya cirit-birit tak berhenti dan najis darah.

Tambah ibunya yang dikenali sebagai Uda Meknul di laman facebook, orang luar tersebut memberi anaknya ‘merasai’ buah kurma dan buah pear dengan alasan ‘jika orang dahulu boleh buat kenapa ibu-ibu sekarang tak boleh?’.

Menurut info terkini dalam perkongsian yang dimuat naik pada Selasa itu, luluh hati seorang ibu yang menunggu zuriat selama 8 tahun melihat anaknya mengalami cirit birit lebih dari 30 kali termasuklah cirit berdarah.

Semoga diberikan kesembuhan dan cepat sihat. Kepada orang diluar sana, beringatlah, sebelum usia 6 bulan dan keatas jangan sesekali memberi makanan kepada mereka.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Bahagia Itu Usah Bandingkan Dengan Orang Lain. Deep Perkongsian Ini.

Perasan tak dalam hidup ni, kadang-kadang kita selalu nak bandingkan kehidupan kita dengan orang lain?

“Eh, kereta dia besarlah. Kenapa aku pakai kereta kecik aje? Padahal mula kerja dulu sama-sama.”

“Dulu masa aku mula-mula masuk kerja, semua kerja aku buat. Maklumlah budak baru, itu kena buat, ini kena buat. Tapi aku tengok budak-budak baru ni semua tak nak buat. Pemalas!”

“Aku ni kerja siang malam, kerja part time lagi. Tapi masih hidup tak senang macam dia. Kenapa ya? Tuhan dah tak sayang aku ke?”

Tuan-tuan, puan- puan dan anda semua..

Hidup kita ni, kalau asyik nak membanding-bandingkan dengan kehidupan orang lain, memang tak akan pernah habis.

Setiap orang memang dah ada bahagian masing-masing di dalam hidup ni.

Mereka mungkin kaya dari segi harta. Ada rumah besar, kereta besar, serba-serbi semua mewah. Tetapi anda mungkin kaya dengan kasih sayang daripada anak-anak dan keluarga.

Orang yang kita nampak sentiasa cemerlang di dalam hidupnya, mungkin sahaja setiap malam mendambakan tangisan seorang anak.

Ada kala, dalam hidup ni kita perlu melihat ke belakang. Tengok balik diri kita yang dulu. Bukan apa, supaya kita sedar betapa jauhnya kita sudah berjalan.

Asyik meratapi hujan yang turun sedari pagi, sehingga lupa akan ada pelangi sedang menanti.

Percayalah. Hidup kita akan lebih bererti jika kita sentiasa melihat diri sendiri.

Berhenti membandingkan kehidupan orang, jadilah diri kita sendiri.

Kita akan bahagia.

Kredit: Dr Ezairy M.Sallih
Suka melihat mereka bahagia


Hadiah Dihargai Kerana Usaha. Suami Ni Kongsi Kisahnya Raikan Anniversary, Jadikan Inspirasi!

Menyambut ulangtahun perkahwinan tentunya ramai antara kita punya cara yang tersendiri, salah satunya dengan memberi hadiah buat insan tersayang. Ia seakan satu lambang bagi suami dan isteri saling menghargai pasangan yang setia mengharungi suka duka bersama.

Begitulah yang dipraktikkan oleh pasangan bahagia ini yang baru menyambut ulangtahun perkahwinan yang 13 tahun baru-baru ini. Namun apa yang menarik perhatian daripada perkongsiannya adalah kisah  ‘perjuangannya’  sebagai seorang suami dalam memberikan hadiah buat isteri sebagai tanda kasih.

Baginya, hadiah dihargai kerana usaha bukan harga. Ikuti perkongsian ini semoga ianya bermanfaat untuk kita semua.

Hadiah dihargai kerana usaha, bukan harga

Di suatu pernah, kehidupan kami susah. Banyak bercatu dalam pelbagai benda. Orang melancong ke Langkawi kami lihat saja. Orang beli itu ini, kita sekadar cuma.

Setiap kali tiba hari istimewa, hari lahir ke, hari anniversary, tiada hadiah istimewa dapat aku beri. Beli kek sahaja. Itu pun gigil rasa tangan nak bayar kek harga RM50. Bahkan kadang, kek tu wife yang bayarkan.

Sampai satu ketika, aku buat keputusan tak boleh lagi hidup begini. Anak-anak makin ramai, kos sara hidup makin meningkat. Jika tak upgrade diri, sampai bila-bila akan berada ditahap sama, bahkan mungkin lebih susah.

2013, Tahun ke empat perkahwinan kami, masa tu kami anak dua. Tekanan hidup makin dirasa bila ada anak-anak kecil dua orang.

2013, tahun perjuangan aku bermula. Demi ubah kehidupan diri, demi ubah ekonomi keluarga, demi keluarga kecil kami.

2013.Detik hustle bermula. Tidur sikit-sikit, selebihnya membanting kudrat demi sebuah kehidupan yang mencabar di kota raya.

2013, tahun pertama aku berjaya beli hadiah untuk hari lahir puan isteri. Beli seutas jam Roscani, bayar guna duit hasil perniagaan jalanan. Bayar guna not seringgit ja.

Jenuh tokey nak kira takut tak cukup. Pelanggan dalam kedai jeling dari jauh. Ah, peduli apa aku. Aku bayar guna duit halal. Bukan pecah tabung masjid.

Tapi puas. Rasa sungguh puas bila kita usaha sungguh-sungguh, berpenat, berlelah, berjimat, menahan diri untuk beli apa-apa kat diri sendiri, kemudian dapat hadiahkan sesuatu yang elok kepada orang yang kita sayang.

Ah, memori sungguh.

Azam Beli Beg Coach

Hari berganti, tahun berubah. Anak makin bertambah. Kerja perlu makin kuat dan keras. Pelbagai kerja aku buat masa ni. Asal halal, rempuh saja.

Ini hidup kita. Tak ada siapa nak ubah hidup kita melainkan kita sendiri.

Suatu ketika yang lain, aku melihat puan isteri ralit memerhati beg Coach kawan dia kat Fb. Mulutnya mengomel perlahan,

‘Wah. Cantiknya Coach ni’.

Dari situ, aku tanam niat nak hadiahkan handbag Coach kat wife. Cuma soalnya nak beli macamana? Duit setiap bulan pun cukup-cukup makan saja.

Tapi niat dan azam itu tetap ada. Maka aku usaha dan usaha saja, ada duit lebih mula simpan. Aku join geng perempuan main kutu. Aku sorang ja laki. Haha.

Main kutu sekali lagi semata-mata nak beli beg Coach untuk dihadiahkan kepada puan isteri. Main RM100 sahaja sebulan. Takat tu ja mampu. Aku pilih tarikh cabutan sebelum hari lahir puan isteri.

Akhirnya giliran aku terima duit kutu sampai. Dapat sedebuk RM1200, rasa kaya sekejap. Jalan pun mendada. Terus pergi cari butik Coach.

Masuk pakai selipar Jepun je gais. Tapi apa risau, duit dalam poket ada lebih seribu kot. Dengan penuh perasaan macam dato-dato, aku masuk butik Coach dan pilih beg dengan berlagak.

Salesgirl lihat agaknya gelak dalam hati ja. Budak kampung mana mai masuk butik Coach ni.

Sebaik aku tengok harga, omak ai. Tiga empat ribu handbag jenama ni rupanya. Tiba-tiba rasa miskin semula.

Keluar butik dengan perasaan hampa, aku buka Fb dan search beg Coach prelove yang kondisi cun melecun.

Jumpa la seller dari Sarawak nak jual RM900. Kondisi 9/10. Tawar menawar sikit, dapat RM700. Terus aku setuju.

Aku cari pula purse Coach yang sama kaler macam handbag tu. Alhamdulillah, jumpa. Yang ni baru, bukan prelove. Harga RM250.

Terus order juga. Dua-dua beli online dan akhirnya selamat sampai. Terus bagi kat isteri. Bagi tanpa balut, tanpa kad bagai. Bagi gitu ja. Tak romantik kan? Pedulikan romantik tu, asal aku berjaya bagi hadiah. Haha.

Seronok bukan kepalang puan isteri. First time dapat hadiah beg Coach. Walau prelove, dia punya seronok tu macam dapat istana.

Bahagia Lihat Senyuman Insan Tersayang

Bahagia sungguh aku melihat senyuman dan kegembiraan orang yang aku sayangi ini.

Dan hari ini, hari Ulangtahun Perkahwinan kami yang ke 13. Awal-awal lagi aku dan beli hadiah, simpan kat suatu tempat rahsia.

Sebelum Subuh tadi masa puan isteri lena, senyap-senyap letak atas meja solek. Hadiah kali ni balut elok siap ada kad ucapan. Tu semua aku paksa staff aku buatkan. Haha.

Dan selepas solat Subuh, puan isteri perasan ada hadiah atas meja. Mulanya dengan sabar dia cuba buka hadiah tu, last-last dia cakap,

“Bang. Saya koyakkan je lah pembalut hadiah ni. Susahnya nak buka. Banyak salotep”.

Aku iyakan saja. Menjerit kegembiraan dia melihat phone idaman dia.

Kegembiraan dia, kebahagiaan aku. Simple.

Okeh. Aku tulis panjang-panjang ni just nak cerita, hargai pasangan kita. Utamakan famili kita.

Hidup ni tak lama. Dan insan yang akan terus setia saat kita susah, saat sakit demam, saat jatuh tersungkur, saat nyawa dihujung kerongkong adalah keluarga.

Hargai pasangan kita.

Hargai keluarga.

Menghargai itu tidak semestinya dengan barang mahal dan berharga. Tidak semestinya melalui hadiah, wang ringgit dan kebendaan sahaja.

Namun sepaling kurang, kita tunjukkan effort untuk menggembirakan insan yang kita ambil amanah untuk menjaga dia dari jagaan ayahnya. Isteri ni amanah paling besar buat seorang lelaki bergelar suami.

Seorang insan yang kita mahu hidup bersama sehingga akhir hayat kita. Bahkan hingga ke syurga.

Tidak timbul soal kaya atau miskin dalam kisah kali ini. Ia bukan tentang mampu atau tidak.

Ia tentang usaha, tentang pengorbanan, tentang matlamat untuk menggembirakan si dia. Bila kita nekad, apa jua matlamat itu mampu kita capai.

Jika hari ini kita tidak mampu nak hadiahkan sesuatu berbentuk kebendaan, bagilah layanan dan perhatian yang selayaknya dia terima.

Begitulah.


“Aunty Ulang 10 Kali.”Gelagat Jebat Jayden Demam, Reaksi Dipujuk Bertenang Buat Netizen Kagum!

Anak kepada pelakon lelaki popular Sharnaaz Ahmad dan Noor Nabila Mohd Noor iaitu Jebat Jayden sekali lagi menjadi bulan hangat dan perhatian netizen dengan gelagat comelnya dan petah dalam berkata-kata.

Kali ini si cilik, Jebat Jayden dengan rakaman video yang dimuat naik di Instagram jebatjayden. Video itu memaparkan Jebat Jayden sedang baring dengan seseorang ditemani seseorang yang sedang memeriksa suhu badannya dengan memberi nasihat supaya tidak risau dengan keadaan dirinya.

Namun kata-kata Jebat Jayden yang ringkas membuatkan para peminat kagum.

“Saya tak risau, saya tak risau. Saya memang baik.”

Untuk info, anak saudara kepada usahawan dan selebriti terkenal Neelofa ini dilahirkan pada tahun 2018 dan kini telah berusia 4 tahun.

Meninjau di ruangan komen, para warganet menitipkan Jebat kembali sihat. Ada juga yang memuji kepetahannya.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ibu Yang Kuat Berpeluh Kena Cuba Amal Ni. Barulah Badan Wangi Je Baunya!

Susahnya bila badan ni selalu berpeluh dan menjadi penyebab badan berbau. Ini pasti menimbulkan rasa tidak selesa lebih-lebih lagi jika bersama pasangan. Bimbang juga si dia akan menutup hidung apabila bersama kita.

Jadi apa penyelesaiannya?

Selain menggunakan deodoran untuk atasi masalah ini, ada cara yang lebih alami dan berkesan. Bukan sahaja masalah bau di bahagian bawah lengan hilang malah boleh dikatakan seluruh badan juga berbau wangi.

Caranya cukup mudah, cuma perlu minum air rebusan ini sebagaimana yang diamalkan oleh Puan Wann Rohani. Jom Semak!

Bahan-bahan:

4. Kemuadian masukkan daun pandan

5. Didih 2 minit dan tutup periuk

6. Biarkan sehingga suam baru buka tutup periuk bagi mengelakkan semua wangian meruap

Kesihatan Dalaman

Jika ada antara kita yang berhajat untuk menjaga kesihatan dalaman dengan cara tradisional, minuman ini juga boleh membantu. Caranya mudah sebagaimana yang Puan Wan amalkan iaitu dengan menambah 2 liter air di dalam air rebusan tersebut. Kemudian disimpan di dalam peti sejuk untuk diminum setiap hari.


“Wah Double Happiness. Alhamdulilah.” Lisa Surihani Selamat Bersalin, Yusry  Kongsi Tarikh Lahir Dengan Anak Ketiga. Tahniah!

Tiada yang lebih bermakna dari rasa bersyukur dan bahagia melihat zuriat yang dinantikan lahir dengan selamat.

Malah, lebih istimewa lagi, anak ketiga kepada pasangan Dato’ Yusry Abdul Halim dan Datin Lisa Surihani berkongsi tarikh lahir dengan ayahnya.

Berita gembira kelahiran anak ketiganya  dimuat naik menerusi laman instagramnya. Pasangan ini dikurniakan anak lelaki.

Alhamdulillah. Lisa telah selamat melahirkan bayi lelaki pada jam 2.30 pagi tadi. Baby & Mummy kedua-dua dalam keadaan baik. Syukur.

What a birthday present. Welcome to the world Junior!

Menurut Yusry, kedua-dua ibu dan anak dalam keadaan baik . Lisa melahirkan bayi ketiganya pada jam 2.30 pagi (15 Jun). Berita tersebut dihujani ucapan tahniah oleh rakan selebriti dan juga peminat pasangan tersebut.


Anak Perempuan Sunyi Dari Suara Ayah Cenderung Cari Lelaki Lain Untuk Isi Kekosongan. Sebab Tu Ayah Kena Ada ‘5C’ Ni

Ada yang mengatakan, anak perempuan cenderung lebih rapat dengan si ayah berbanding ibu. Malah ia membawa ke alam dewasa dan berumah tangga, sifat itu kekal dan tak pernah hilang.

Bagi si ayah pula  ada kalanya tidak senang duduk apabila si anak perempuan jatuh sakit. Dia ditatang bak minyak yang penuh. Sebab itu, segala kebaikan ayah akan dikenang si anak dan sentiasa menjaga hubungan ayah dan anak perempuan ini.

Bahkan, ayah juga menjadi role model pada anak perempuan selain ibu. Segala tingkah laku ayah ini akan diikuti si anak hingga besar. Malah, jika ayah berjaya mencapai sesuatu anak juga ingin berjaya seperi ayahnya.

Demikian betapa utuhnya kasih sayang dan hubungan anak perempuan dan si ayah. Kerana itu, figura seorang ayah cukup penting dan wajib ada dalam melengkapi rumah tangga.

“Dia macam ada masalah dengan ayah dia. Ayah dia terlalu sibuk, sampai tak sempat bercakap dengan dia.

Mula-mula dia tak kisah sangat. Dia faham, ayah dia bekerja untuk sara keluarga. Tapi, lama-lama dia macam kecil hati, sebab dengan abang dan kakak dia, ok je ayah dia layan. Dengan adik-adik dia pun ok.” Panjang lebar dia bercerita.

“Tapi, pelajaran dia di sekolah, elok kan. Tak silap abah, ‘Top 5’ lagi.”

“Itulah. Pelajaran dia masih ok. Tapi, itu tahun lepas. Kebelakangan ni, dia macam banyak berkhayal dan tiba-tiba menangis. Risau juga, takut dia ‘stress’ dan ‘effect’ pelajaran dia.”

Abah hanya mengangguk-angguk. Mengenangkan karakter rakan perempuan yang dia diceritakan.

Abah memang biasa dengan kebanyakan rakan-rakan dia. Hampir satu kelas pernah bersembang dan bergurau mesra dengan abah.

Kebiasaan, semasa mengambil dia di depan sekolah, sempat juga menyapa mereka dan mengambil hati dengan soalan-soalan bertanya khabar.

Ada antara mereka pernah datang ke rumah untuk buat tugasan sekolah dan belajar bersama.

Rakan yang diceritakan ini pernah bertandang ke rumah. Sudah pasti, perasaannya lebih berat apabila terkenang ujian yang sedang dilalui anak remaja ini.

Abah tidak pasti apa yang difikirkan oleh bapa-bapa sehingga ada antara mereka ‘terlepas pandang’ perasaan anak remaja perempuan.

Dalam kes anak ini, dia berada di ranking tengah dalam susunan adik beradik. Dia memiliki kakak dan abang yang hampir dewasa, juga memiliki adik-adik kecil di bawahnya.

Abang dan kakak sudah boleh membawa diri, walaupun tidak dipeduli si ayah.

Adik-adik masih dijaga dan dikawal oleh ibu.

Lalu dia yang di tengah-tengah, seperti terabai. Masih di peringkat awal remaja, tetapi dibiar keseorangan berdikari.

Saya tidak mendabik dada, konon bapa sempurna. Ada masa terlupa juga.

Apabila cerita begini diceritakan oleh anak, ia seperti ‘alarm’ yang mengingatkan diri sendiri supaya kekal berada di sisi anak remaja, terutamanya perempuan.

Walaupun, umumnya, mereka lebih rapat dengan ibu, tetapi ada sisi seorang bapa yang masih mereka perlukan (bagi yang punya bapa).

Para bapa, tanya diri, bila kali terakhir kita benar-benar memperuntukkan masa khusus untuk anak remaja perempuan?

Tanpa ada abang, kakak, atau adik-adik bersama mereka.

Mereka perlukan masa ‘berkualiti’ bersama kita. Mereka tidak akan berbincang isu-isu ‘dewasa’ sekiranya wujud terlalu ramai gangguan di sekeliling mereka.

Macam anak remaja perempuan saya, dia cukup tidak selesa apabila mahu mengadu sikit, adik-adik terlopong mendengar bersama-sama di sebelah abahnya. Dia terus ‘turn off’. Di rumah, memang ruang itu hampir tiada.

Lalu, dia memilih untuk banyak diam. Yang ruginya, saya sebagai bapa. Tempoh paling kritikal perkembangan seorang remaja, tidak dapat dikongsi bersama.

Tetapi, Allah ilhamkan ruang yang saya tidak nampak sebelum ini sebagai ‘sesi berdua berkualiti’ bersama dia.

Waktu pergi dan balik sekolah setiap hari di dalam kereta.

Hanya itu waktu kami boleh bercakap berdua sesuka hati tanpa didengari sesiapa.

Jika sebelumnya, waktu itu dia isi dengan tidur selenanya. Sekarang, seboleh mungkin saya isi dengan aktiviti yang menghalang dia tidur.

Waktu itulah, saya mendapat pelbagai cerita dari sudut pandang seorang remaja perempuan. Saya boleh kata, bukan mudah mengumpan mereka membuka mulut. Kita perlu dapatkan ‘kepercayaan’.

Bagaimana?

Pastikan, waimma satu patah perkataan yang mereka sebut, tidak disampaikan pada orang lain. Sekali mereka terdengar kita ‘tercerita’, kepercayaan akan hilang. Membina semula kepercayaan, perlukan usaha berkali ganda.

(cerita rakan tadi, dicerita atas keizinan)

Sesekali dia tertidur semasa saya memandu, saya renung wajah anak perempuan remaja ini.

Dia makin dewasa.

Budak kecil yang saya letak dalam bakul motor dan bawa meronda waktu petang, sudah ‘tiada’.

Budak kecil yang meradang jika saya sorokkan bantal busuknya sudah ‘tiada’.

Budak kecil yang memeluk kaki saya dan minta didukung, sudah ‘tiada’.

Budak kecil yang setiap hari menyanyi riang lagu ‘Barney and friends’ dan memeluk saya sebagai Barney, sudah ‘tiada’.

Tahu-tahu, stereng kereta basah disebabkan tangan yang mengesat airmata terus hinggap padanya.

Begitu saya hiba, kerana,

Budak kecil yang setiap masa dulu, sebelum tidur mahu abah bacakan kisah-kisah Nabi dalam Al-Quran, sudah tidak perlukan abah untuk memeluk dia sebelum tidur.

Dia sudah remaja. Menuju dewasa.

Semuanya telah lepas.
Yang tinggal, kenangan.

Sedang saya hiba,

Kepalanya menunjal-nunjal batang gear manual kereta Myvi yang sedang bergerak.

‘Hai anak. Abah tahu nak tukar gear. Tak perlu tanduk gear abah ni.’

Saya tersenyum dalam leleh airmata. Menolak perlahan kepalanya ke tingkap.
Penat sangat agaknya.

Dia bukan tak perlukan abah.
Cuma, keperluannya sudah berbeza.

Dia sudah tak perlu didukung, tetapi dia mahu seorang abah yang mendorong.

Dia tak perlu pencerita, tetapi dia mahukan seseorang untuk bercerita.

Dia tak perlu bantal busuk, tetapi dia perlukan seseorang yang boleh menenangkan dia dalam sukar, sama seperti fungsi bantal busuk pada dirinya dulu.

Bapa.

Ini bukan cerita anak saya saja.
Cerita anak remaja kita jua.

Usahakan ‘5C’ pada anak remaja perempuan.

1. Cakap –
Bapa kena selalu bercakap dengan anak perempuan. Jangan biarkan sehari berlalu dalam hidup kita tanpa sepatah perkataan untuk dia. Dia perlu tahu, dia masih ada tempat dalam hidup ayahnya. Dia perlu rasa ‘visible’ di mata ayahnya.

Anak perempuan yang sunyi dari suara ayahnya, cenderung mencari suara lelaki lain untuk mengisi kekosongan itu.

Mahukah begitu, wahai ayah?

2. Cakna –
Bapa perlu ambil tahu, apa keperluan anak perempuan. Terutama apabila mereka baligh. Mereka sudah mula mempunyai hormon yang dirembes mengikut kitaran. Dia akan berperangai saling tak tumpah seperti ibunya. Haruslah, mereka sedang menuju dewasa. Jadi, emosi mereka, bapa perlu cakna (ambil tahu).

3. Calm – Bapa perlu sentiasa tenang dalam menangani anak perempuan. Tunjukkan pada mereka, kemampuan kita mengawal emosi, barulah mereka dapat meniru yang baik daripada kita.

Ada masa kita betul, ada masa mereka juga mungkin betul.

Elakkan panas baran tak tentu hala. Maki sesedap rasa. Mereka akan takut dan menjauhkan diri.

Tahu kan, statistik menunjukkan ramai lelaki di rumah orang-orang tua? Elakkan daripada puncanya kerana perangai kita yang mudah ‘naik hantu’.

4. Ceria – Bapa perlu menunjukkan sisi ceria seorang ayah. Ayah perlu dilihat ‘jinak’ oleh anak perempuan supaya mudah didekati. Tiada siapa yang berani dengan ayah yang bengis 24 jam.

Kalau pun tidak pandai berhumor, tunjukkan kita mampu ketawa. Kalau mampu ‘gila-gila remaja’, itu lebih mereka suka, kerana kita ‘match’ dengan mereka.

Ya, perkara serius, kita perlu kekal serius.
Bercanda mengikut kesesuaian ya.

5. Cinta – Ini yang terpenting bagi saya, tetapi diletakkan terakhir supaya tidak dilupakan.

Bawa anak remaja perempuan mencintai Allah. Cari ruang menjadi imam untuk mereka. Ambil peluang bercerita kisah-kisah perempuan baik dalam sirah Islam.

Sentiasa ingatkan mereka, “Abah tidak selalu ada, tetapi Allah sentiasa ada dan dekat dengan kita. Mengadu dan meminta pada Dia. “

Satu lagi abah,
Dalam masa sama, usah berhenti menunjukkan kasih sayang pada anak perempuan. Peluk dan cium mereka. Elakkan mereka kekok memeluk kita dek kerana lama tidak menyentuh mereka.

Dia, anak kita.
Budak kecil yang kita buatkan susu dan tukar pampersnya. Masih budak yang sama, cuma dia sedang mendewasa.
Jauh dalam hatinya, kita kekal abah dia.
Sampai bila-bila.

-Ammar Kamilin-
Bahu untuk anak perempuan bersandar.


Bukan Nak Manjakan Tapi Bahagiakan Isteri. Ini Yang Suami Kena Tahu.

Manusia dijadikan Allah SWT untuk hidup berpasang-pasangan dengan tujuan untuk berkasih sayang dan saling melengkapi antara satu sama lain. Justeru itu perkahwinan adalah langkah sewajarnya untuk pasangan saling membahagiakan.
Begitu juga peranan suami untuk memberikan kegembiraan buat isteri.

Sebagaimana perkongsian ini.

Ada yang pelik kena saya selalu duk bahagiakan isteri.

Saya tak manjakan isteri tetapi nak taknak saya kena cari juga cara macam mana untuk bahagiakan dia.

Ada masa saya akan biarkan isteri saya berehat dan bersantai santai.
Saya akan jaga anak
Saya akan mop lantai
Saya akan cuci tandas
Saya akan buat semuanya

Asalkan isteri saya boleh melepaskan kepenatannya.

Kenapa? Kerana saya nak dia merasa bahagia.

Kenapa saya nak isteri saya merasa bahagia? Kerana isteri adalah jantung dalam rumah saya.

Bila isteri saya tak bahagia
Anak anak akan ikut tak bahagia

‘Emotional state’ seorang isteri dan ibu boleh berjangkit dan mempengaruhi ’emotional state’ anak anaknya sekali

Emak serabut, anak anak pun jadi serabut
Emak pemarah, anak anak pun jadi mudah marah
Emak gelisah, anak anak pun jadi mudah gelisah

Untuk saya jadi bahagia, saya perlukan anak yang bahagia
Untuk saya bahagia, saya perlukan rumah yang bahagia
Untuk ada anak anak dan rumah yang bahagia tak lain tak bukan saya perlukan seorang isteri yang bahagia

Kenapa?

kerana hanya isteri yang bahagia boleh melahirkan dan membentuk anak anak yang tenang dan bahagia

Itulah kenapa di dalam Islam menjaga ketenangan hati isteri adalah sejenis nafkah juga kerana ianya adalah keperluan sebuah keluarga bahagia. Happy Wife, Happy Life


Pakai Bedak Sejuk Cara Ni, Kalau Nak  Muka Jadi Lebih Licin &  Jeragat Pudar!

Lain padang lain belalangnya, macam itu jugalah kalau nak cerita bab masalah kulit wanita.  Lebih-lebih lagi bila dah semakin berumur ni.

Dulu masa remaja,  mungkin kulit wajah kita berjerawat dan kini tinggal parut. Lagi sedih bila dah berusia ni ada pula jeragat di wajah.

Jika dah puas mencuba pelbagai cara nak rawatnya,  apa kata cuba petua kecantikan ni pula.  Ianya telah dikongsika  oleh Maria di akaun fbnya.

Semua orang kenal dua benda ni iaitu BEDAK SEJUK dan ASAM JAWA kan.

Tapi sebenarnya banyak khasiat tau untuk kecantikkan kulit. Korang asyik guna scincare ja tapi pernah tak terfikir nak rawat guna bedak sejuk dan asam jawa.

Haa, kita kena juga rawat cara traditional korang. Lagipon bahan dia mudah dah ada tersedia dah haa kat dapur. Save bujet gitu kan.?

Kenapa Kak Mar guna asam jawa sebagai bahan utama.

Khasiat asam jawa merupakan sumber dari antioksidan, flavonoid, vitamin C dan vitamin A, fungsinya untuk mencegah efek buruk dari radikal bebas, manfaat asam jawa juga untuk mencerahkan kulit ,mengurangkan bintik2 hitam dan kesan parut bekas jerawat.

Kalau korang rajin buat in sya Allah parut jerawat dan juga jeragat pudar nanti.

Walaupon simple tapi kalau praktik in sya Allah kulit boleh cantik. Ok Jom tengok setiap pic ada cara penyediaan.

1. Asam jawa dijadikan pes.

2. Campurkan dengan bedak sejuk.

3.  Ratakan di wajah dan biarkan selama 10 minit sebelum dicuci bersih.

Sumber : Maria ismail


Sempat Bantu Ayah Berwuduk Sebelum Ke ICU, Kini Ayah Telah Pergi Untuk Selamanya Akibat Covid-19!

Apa yang kita dapat lihat hari ini, kadar kematian akibat Covid-19 semakin hari semakin meningkat. Pastinya pemergian antara insan-insan tersebut, cukup dirasai  di kalangan ahli keluarga terdekat.

Meninjau satu hantaran di Instagram @sakinah_kb, yang baru sahaja kehilangan ayah tercinta akibat Covid-19 cukup pilu dirasakan. Beliau juga merupakan doktor perubatan dan sebelum ayahnya dimasukkan ke ICU, anak ini sempat  membantu ayah berwuduk. Melihat rakaman video tersebut,  benar-benar meruntun hati.  Kisahnya itu turut dikongsikan di  Astro Awani.

Seorang anak yang juga merupakan doktor perubatan kini redha dan tabah dengan pemergian bapanya selepas beberapa hari ditempatkan di wad Unit Rawatan Rapi (ICU) bagi menerima rawatan COVID-19.

Apa yang menyayat hati adalah anaknya, Dr Sakinah Kamarul Bahrin sempat membantu bapanya, Ir. Hj. Kamarul Bahrin Mohamad, 63, untuk berwuduk sebelum ditempatkan ke ICU.

Melalui video yang dimuatnaik di laman Instagram @sakinah_kb, Dr Sakinah memaklumkan, ia merupakan permintaan Allahyarham beberapa minit sebelum ditempatkan ke ICU.

“Abah redha dengan semua keputusan dan kebenaran yang Nor tandatangan ni?” tanya Dr Sakinah kepada Allahyarham dalam kapsyen di Instagram sebelum dibawa ke wad ICU.
Beliau menjelaskan, abahnya mengangguk sahaja kerana tidak mempunyai nafas yang cukup untuk menjawab.
Namun sempat mengharapkan doa daripada orang ramai.
“Tolong panjatkan doa buat ayah/tok ye,” kata Allahyarham dalam video berkenaan.

Kondisi Allahyarham, jelas Dr Sakinah semakin merosot sejak beberapa hari lalu sehingga memaksa dibawa ke unit ICU. Jika sebelum ini, ibunya turut ditempatkan dalam wad bersama dengan Allahyarham namun terpaksa berpisah.

Video berkenaan mendapat lebih satu juta tontonan dan ribuan komen serta doa daripada masyarakat.

Difahamkan, Allahyarham mula dikenalpasti positif COVID-19 pada 7 Mei lalu setelah mempunyai simptom dan mula ditempatkan di wad ICU sejak Jumaat lalu. Ibunya juga difahamkan turut didapati positif serta enam lagi ahli keluarganya.

Dalam hantaran berasingan di laman Instagramnya, Dr Sakinah memaklumkan turut mengingatkan bahawa COVID-19 ini adalah wujud dan menasihatkan agar menjaga penjarakan fizikal supaya tidak dijangkiti dan menjangkiti virus membunuh ini.


Anak Tiba-Tiba Anak Demam Panas? Buat Cara Ni Dulu Untuk Turunkan Suhu. Wanita Ni Kongsikan Petuanya!

Cuaca yang tidak menentu ditambah pula dengan masalah pandemik, pasti ibu bapa cukup bimbang anak-anak jatuh sakit. Lebih-lebih lagi jika demam tiba-tiba.

Jadi untuk ibu-ibu yang nak turunlan suhu panas demam anak-anak boleh cuba petua yang dikongsikan ini. Cukup mudah dan cepat je. Tapi jika suhu badan panas dan demam tak kebah-kebah sebaiknya terus ke klinik untuk dapatkan rawatan!

PETUA TURUNKAN PANAS DEMAM

Sekarang kami anak beranak ada dekat Negeri Sembilan. Dah 4 hari duk kat tempat orang. Ditakdirkan pagi semalam yang si kecik tetiba badan suam² panas. Tengah hari tu dah betul² panas.

 Biasanya kalau travel saya tak pernah lupa bawa stok ubat timbang kilo saya ni. Tah macam mana boleh lupa pulak kali ni. Nasib baik jumpa Mydin kat sini. Terus beli sepaket biji semangkok ni.
.
Bila anak² demam, inilah remedi wajib untuk anak² saya. Selain minum air kelapa, minum air biji kembang semangkok juga sangat bagus untuk menurunkan panas badan terutama ketika demam panas.

Caranya ambil 3 biji buah kembang semangkuk dan direndam dalam air suam sehingga kembang. Rendaman ini akan menghasilkan air berwarna coklat jernih. Kemudian, rendaman tadi ditapis dan terus boleh diminum. Boleh juga ditambah sedikit gula organik. Dengan izin Allah, 1jam selepas minum, serta merta suhu panas makin menurun. Inilah yang saya selalu perhatikan. Alhamdulillah, sekali minum je panas badan dah hilang. Hari ni dah sihat walafiat.
.
Bagi anak² yang kerap demam panas atau panas badan lambat turun, ibu² boleh lah cuba petua ini.

Selain itu, jangan lupa jerlum kepala dan badan anak dengan air yang dicampur perahan lemon atau limau. Tak kisah samada limau nipis atau kasturi. Semua boleh.
.
Jaga pemakanan anak, jangan bagi minum sebarang air berperisa, air kotak, air bergas. Jangan bagi makan makanan merapu, makanan proses macam roti, biskut, kuih dan sebagainya.

Banyakkan makan buah. Makan nasi yang berkuah atau sup tanpa MSG. Lagi bagus kalau ada broth. Ini lah cara saya selama hampir 2 tahun tak beli ubat demam untuk anak².

Nak cepat sembuh sebagai ibu bapa kita yang perlu bertegas. Kita dah berikhtiar, hanya Allah yang boleh menyembuhkan atau tidak.
.
Biji semangkok ni boleh disimpan dan tahan lama. Masukkan dalam bekas kecil dan boleh dibawa ke mana².

Harga pun murah. Tak padan dengan khasiat yang sangat bagus. Rugi kalau tak manfaatkan.
.
*peringatan. Sekiranya demam anak tak kebah² dan panas tak turun² lebih sehari, sila dapatkan rawatan dari doktor ye. Jangan tunggu lama².

Kredit : sumaiyah abdullah via mahn


Jangan Buat Main Bila Sakit Tulang Belakang. Jika Kronik Boleh Jadi Lumpuh. Baca Penjelasan Doktor Ini.

Kita  biasa rasa sakit pada bahagian belakang terutama kawasan tengah pinggang. Mungkin kita beranggapan ia biasa-biasa aje bila duduk terlalu lama apabila bekerja. Malah kita hanya akan sapu minyak angin je untuk melegakan rasa sakita. Namun situasi itu dibiarkan berlalu dan kerap  terlalu pada anda.

Ikuti perkongsiannya.

“Assalammualaikum, Dr Zubaidi, saya nk tanya. Umur saya 26th berat 58kg tinggi 168cm masih bujang masalah Saya sekarang kerap sakit pada tengah pinggang. Saya akui yang saya kurang bersenam. Boleh Dr terangkan masalah yg saya alami ini?”
.
Wa alaikum mus salam.
.
Dari penerangan ringkas yang saudara berikan, kemungkinan saudara mengalami masalah yang serius pada tulang belakang. Biasanya disebabkan oleh masalah slipped interveterbral disc atau juga dikenali sebagai prolapsed interveterbral disc. Dalam hal ini, tulang rawan lembut yang menjadi pelapik di antara tulang belakang terkeluar dan menekan saraf yang keluar di sisi tulang belakang.

.
Ini menyebabkan seseorang itu akan mengalami sakit pada bahagian pinggang, terutamanya pada bahagian tengah tulang belakang. Ia bertambah teruk apabila beliau bergerak, duduk atau berdiri lama atau di dalam posisi membongkok. Rasa sakit ini akan menjalar turun ke bahagian paha dan kaki. Jika teruk, ia boleh menyebabkan rasa kebas pada bahagian itu.

.
Saya mencadangkan saudara melakukan pemeriksaan, di mana doctor akan melakukan pemeriksaan x ray dan Magnetic Resonance Imaging, MRI untuk mengetahui punca sebenar masalah tulang belakang saudara. Jika disahkan saudara mengalami masalah yang saya beritahu tadi, dan berada dalam peringkat awal, doktor akan mencadangkan saudara supaya banyak berehat, tidak melakukan kerja berat atau mengangkat barang berat.

.
Saudara akan diberi ubat-ubatan untuk mengurangkan kesakitan. Jika kesakitan beransur kurang, saudara dinasihatkan melakukan senaman ringan untuk menguatkan otot. Selepas tempoh enam minggu, dan masih tidak ada perubahan dan saudara mengalami kesakitan yang melampau, doktor akan menasihatkan saudara menjalani pembedahan discectomy.

.
Dalam pembedahan ini, tulang rawan (disc) yang tergelincir akan dibuang supaya tekanan ke atas saraf dapat dikurangkan. Biasanya, selepas pembedahan, pesakit akan pulih dalam tempoh kira-kira dua minggu hingga satu bulan dan dapat melakukan aktiviti harian seperti biasa.

#HealthDrZubaidi


“Gaya Memek Muka & Suara Sebijik Ayahnya.” Mengadu Tangan ‘Rosak’, Gelagat Jebat Buat Ramai Terhibur

Gelagat Jebat Jayden, anak kepada Sharnaaz Ahmad sering mencuri tumpuan ramai. Ada sahaja kaletahnya yang mencuit hati.

Terbaru, ibunya Noor Nabila berkongsi satu rakaman yang memaparkan Jebat Jayden datang mengadu tangannya telah rosak mencuri perhatian warganet.

Kedengaran Jebat yang membahasakan dirinya baby mengadu tangannya ‘rosak’. Ingatkan apalah yang jadi, rupa-rupanya tangan Jebat ‘kecut’ kerana terlalu lama berendam dalam air.

Bukan sekadar mengadu, anak lelaki ini sempat merengek kerisauan melihatkan keadaan tangannya itu.

Perkongsian Jebat mengadu tangan ‘rosak’ yang dimuat naik menerusi akaun TikTok noorkartini66.

ARTIKEL MENARIK: “Menunggu Kepulangan Yang Tak Akan Pulang.” Baru 3 Hari Habis Pantang, Suami Pula Meninggal Dunia, Kisah Wanita Ni Bikin Sebak!

ARTIKEL POPULAR: “Ya Allah Adik Gagah Juga, Kakak Tumpang.” Gelagat Comel Aafiyah Ditegur Tokti Menyakat Adiknya Bikin Ramai Terhibur

BACA INI JUGA : “Cantiknya Baby Khadeeja, Secantik Namanya. Muka Chinese Look.” Intan Ladyana Dedah Wajah & Nama Anak

Nak macam-macam info? Klik channel Telegram KELUARGA dan join keluargagader club


Rupanya Leon Dididik Dengan Tegas Dan Displin, Rihana Kongsi 8 Peraturan, Wargamaya Luah Kagum.

Selebriti, Rihana Petra berkongsi cara mendidik anak sulungnya, Tengku Ismail Leon Petra yang baru berusia 3 tahun ini. Sebelum ini dia telah berkongsi Leon telah mahir bertutur dalam dua bahasa iaitu bahasa Inggeris dan juga bahasa Russia.

Terbaru, Rihana Petra memuatnaik tip keibubapaan yang menjadi amalannya untuk mendidik anak tunggalnya itu.

Rihana yang kini menetap di London memberitahu bahawa anak kecil akan menyerap apa yang sahaja yang berlaku dipersekitarannya. Jadi sebelum mendidik anak-anak, kita harus memperbaiki diri sendiri dulu.

Ikuti perkongsiannya.

Apabila membesarkan anak saya, saya selalu berfikir bahawa saya ingin membesarkan, pertama sekali, seorang yang baik dan seorang lelaki sejati.

Tetapi seperti yang anda tahu, jangan besarkan anak-anak, tapi mulakan dengan diri kita sendiri dahulu. Kerana kanak-kanak seperti span, mereka akan menyerap semua yang mereka perlukan.

Dalam membesarkan diri saya dan Leo, saya mengumpulkan beberapa peraturan mudah yang saya pelajari lama dahulu daripada beberapa buku psikologi. Saya ingin berkongsi dengan anda.

1. JANGAN PERNAH MENGEJOKKAN ANAK ANDA. Bagi seorang lelaki, ejekan wanita selalu menjadi trauma, ejekan ibu adalah trauma yang sangat mendalam. Tidak kira anda mengejeknya kerana secara tidak sengaja memakai seluarnya ke belakang atau mengaku cintanya kepada gadis di sebelah.

2. SENTIASA JAWAB SEMUA SOALANNYA. Pada usia apa pun! Dan bukan hanya “anda akan mengetahui apabila anda dewasa”. Jika anda tidak tahu jawapannya, katakan sahaja. Kemudian ketahui lebih lanjut – dan jawab.

3.MINTA NASIHAT ANAK ANDA DALAM MEMBUAT KEPUTUSAN.
Saya kadang-kadang kagum dengan kemudahan kanak-kanak dapat menyelesaikan masalah “dewasa”. Minta nasihat, inilah cara budak itu belajar menjadi seorang lelaki – untuk menyokong, dan membuat keputusan.

4. LUPA PERKATAAN “SAYA SUDAH KATAKAN!
Jangan bersaing dengan anak dalam apa-apa, dan “Saya memberitahu anda begitu” adalah betul-betul jenis persaingan di mana ibu gembira untuk “menang”.

5. PUJI!
Kagumi, tanpa apa-apa “tetapi” atau “hanya tweak di sini”. Apabila dia dewasa, dia akan melihat sendiri apa yang perlu di “tweak”.

6. SOKONGAN SETIAP IMPIANNYA. “Saya mahu menjadi angkasawan” – hebat! Beli buku mengenai subjek. Dan kini “Saya mahu menjadi seorang bomba”. Juga keren! Anda membeli buku mengenai subjek itu. Awak dapat tak?

7.Jika anak anda menangis, bermakna masalah besar telah berlaku. Ia mungkin kecil untuk anda, tetapi ia besar untuk anak anda! Sebarang masalah adalah gergasi untuk kanak-kanak. Dan anda perlu diyakinkan! Tidak kira berapa umur anak itu.

8. ANDA SENTIASA BERADA DI SISINYA.
Bukan hanya dengan kata-kata. Tetapi juga dalam tindakan.

Apabila masa berlalu dan anak anda menjadi remaja, dia akan mempercayai anda dan akan datang kepada anda dengan sebarang pertanyaan kerana anda melakukan segala-galanya dengan betul semasa kecilnya.

Untuk rekod, Rihanna Oksana Petra telah berkahwin dengan Sultan Muhammad V dan dilaporkan sah bercerai dengan talak tiga apabila peguam sultan mengantar surat tersebut kepada peguam Rihana pada Julai 2019.

WARGAMAYA PUJI CARA DIDIKAN

Meninjau di ruangan komen, rata-rata wargamaya kagum dengan coretan bekas ratu cantik ini dan kagum dengan caranya mendidik Leon.